bluuebunny/crossref_metadata_2025 huggingface dataset:
Επιπτώσεις στο ελληνικό εξωτερικό εμπόριο από την ένταξη στην Ε.Ε.
Authors: Κουκουριτάκης Μίνως
Published: January 2014

Στόχος της διατριβής ήταν η διερεύνηση των επιπτώσεων στο εμπορικό ισοζύγιο της Ελλάδας, οι οποίες προκλήθηκαν από την πλήρη ένταξη της στην Ε.Ε. την 1/1/1981. Στην οικονομετρική ανάλυση που πραγματοποιήθηκε προκειμένου να υπολογιστούν οι παραπάνω επιπτώσεις, χρησιμοποιήθηκαν συστήματα εξισώσεων (σχεδόν ιδανικό υπόδειγμα ζήτησης για της ελληνικές εισαγωγές, σύστημα προσφοράς και ζήτησης των ελληνικών εισαγωγών, πλήρες υπόδειγμα του ελληνικού εμπορίου), οι οποίες εκτιμήθηκαν ταυτόχρονα. Χρησιμοποιήθηκε τόσο η αναλυτική όσο και η προσέγγιση των καταλοίπων. Το βασικό συμπέρασμα που προκύπτει από τη διατριβή αυτή, είναι ότι η απελευθέρωση του ελληνικού εμπορίου λόγω της ένταξης στην Ε.Ε., είχε αρνητικές επιπτώσεις στο ελληνικό ισοζύγιο.
Μελέτη των ιστολογικών βλαβών του κερατοειδούς από και τα συστατικά της slime - GLP και LPS
Authors: Φαρμακάκης Νικόλαος
Published: January 2014

Μελετήσαμε την κλινική εικόνα και τις ιστολογικές αλλοιώσεις που προκαλούν στον κερατοειδή του κουνελιού η Pseudomonas aeruginosa και τα συστατικά της slime-GLP (γλυκολιποπρωτεΐνη) και LPS (λιποπολυσακχαρίτης). Πειραματική κερατίτιδα προκλήθηκε με εφ’ άπαξ ενδοκερατοειδική χορήγηση (1) ζώντων κυττάρων προτύπου στελέχους Pseudomonas aeruginosa PAC-IR (20-30 κύτταρα/κερατοειδή), (2) 100μg slime-GLP και (3) 2μg LPS. To slime-GLP και το LPS παρελήφθησαν από το στέλεχος Pseudomonas aeruginosa PAC-IR που χρησιμοποιήθηκε για την πρόκληση της κερατίτιδας και η ποσότητα που χορηγήθηκε ήταν σημαντικά μικρότερη των αντίστοιχων δόσεων ΘΔ₅₀. Η ιστοπαθολογική μελέτη έγινε κατά τακτά χρονικά διαστήματα, με φωτονικό μικροσκόπιο, ηλεκτρονικό μικροσκόπιο διελεύσεως (Transmission) και ηλεκτρονικό μικροσκόπιο σαρώσεως. Κλινικώς, η κερατίτιδα από ζώντα βακτηρίδια και η κερατίτιδα από slime-GLP χαρακτηρίζονταν από ταχεία ανάπτυξη βλαβών που οδήγησαν σε εξέλκωση και διέφερε ως προς την ένταση από αυτήν που προκλήθηκε μετά από τη χορήγηση του LPS. Ιστοπαθολογικώς, οι βλάβες που προκλήθηκαν μετά από τη χορήγηση της P. aeruginosa και του slime-GLP ήταν παρόμοιες και διέφεραν σημαντικά από αυτές που παρατηρήθηκαν μετά από τη χορήγηση του LPS. Η κερατίτιδα από P. aeruginosa και GLP χαρακτηρίζονταν από α) διήθηση φλεγμονωδών κυττάρων, (κυρίως πολυμορφοπύρηνα ουδετερόφιλα), η οποία άρχισε 4-8 ώρες μετά τη χορήγηση και επεκτάθηκε σε ολόκληρο το πάχος του ιστού στις 16-24 ώρες, σχηματίζοντας πολλαπλά αποστήματα, β) απόπτωση επιθηλιακών και ενδοθηλιακών κυττάρων η οποία παρατηρήθηκε 16-24 ώρες από τη χορήγηση, γ) εκτεταμένο οίδημα στρώματος, δ) απώλεια πρωτεογλυκανών της θεμέλιας ουσίας που παρατηρήθηκαν 16-24 ώρες από τη χορήγηση και ε) αποδόμηση κολλαγόνου. Μετά τη χορήγηση του LPS, η φλεγμονώδης αντίδραση ήταν ήπια, περιορισμένη, τις 8 πρώτες ώρες, σε μικρή υποεπιθηλιακή συγκέντρωση πολυμορφοπύρηνων ουδετεροφίλων, η οποία επεκτάθηκε στο πρόσθιο στρώμα στις 24 ώρες και παρέμεινε εντοπισμένη, 30 ώρες μετά τη χορήγηση. Αλλοιώσεις στο επιθήλιο, στο κολλαγόνο και στο ενδοθήλιο δεν παρατηρήθηκαν. Η ηλεκτρονική μικροσκοπία επιβεβαίωσε κατά βάση τα ευρήματα του φωτονικού μικροσκοπίου. Επιπλέον παρατηρήθηκε έντονη εκκριτική και φαγοκυτταρική δραστηριότητα των πολυμορφοπυρήνων ουδετεροφίλων κυττάρων και αποδόμηση του κολλαγόνου. Μεταξύ των κολλαγόνων ινιδίων παρατηρήθηκαν σωματίδια από άμορφη ηλεκτρονιοπυκνωτική ουσία η οποία έχει αποδοθεί σε προϊόντα αποδόμησης του κολλαγόνου. Συμπέρασμα : α) Τα ευρήματά μας στην περίπτωση της κερατίτιδας από P. aeruginosa συμφωνούν με τα βιβλιογραφικά δεδομένα. β) Η γλυκολιποπρωτεΐνη του Slime (GLP-) της P. aeruginosa αποτελεί ισχυρό παθογόνο παράγοντα για τον κερατοειδή, καθ' όλες τις ενδείξεις μέσω της ισχυρής φλεγμονώδους αντίδρασης που προκαλεί. γ) Οι βλάβες που παρατηρήθηκαν δύσκολα διακρίνονταν από αυτές που προκάλεσαν στον ιστό ζώντα κύτταρα του μικροοργανισμού. δ) To LPS δε φαίνεται να αποτελεί για τον κερατοειδή, τουλάχιστον σημαντικό, βλαπτικό παράγοντα.
Γονιδιακή κλωνοποίηση μορίου κυτταρικής συνάφειας του νευρικού συστήματος
Authors: Ζαρκάδης Ιωάννης
Published: January 2014

Η μοριακή κλωνοποίηση, ο χαρακτηρισμός και, η διαλεύκανση της βιολογικής λειτουργίας των μορίων κυτταρικής συνάφειας στο νευρικό σύστημα σπονδυλωτών και, μη, θα οδηγήσει, στην κατανόηση των μοριακών μηχανισμών που περιλαμβάνονται σε σημαντικά βήματα της ανάπτυξης του νευρικού συστήματος (κυτταρική μετανάστευση, διαφοροποίηση, κυτταρική συσσώρευση, ανάπτυξη και δεσμοποίηση νευραξόνων, συνάψεις). Σε αυτή την εργασία κλωνοποιήθηκε το μόριο κυτταρικής συνάφειας LN-10 στην όρνιθα με ετερόλογο cDNA ανιχνευτή (αρουραίου). Το μόριο LN-10 εκφράζεται ειδικά στο νευρικό σύστημα όρνιθας (παραγκεφαλίδα, οπτικό λοβό, ημισφαίρια) και απουσιάζει από μη νευρικούς ιστούς (συκώτι, αίμα, έντερο). Η έκφραση του μορίου LN-10 αυξάνει σταδιακά στην παραγκεφαλίδα μέχρι την 2 ημέρα μετά την γέννηση από την 14 εμβρυϊκή ημέρα και ακολούθως ελαττώνεται σημαντικά. Το μόριο LN-10 εκφράζεται σε κοκκώδη κύτταρα της εξωτερικής και εσωτερικής κοκκώδους στοιβάδας παρεγκεφαλίδας και οπτικού λοβού. Σύγκριση του LN-10 με άλλα μόρια δείχνει ομολογία με πρόδρομα μόρια Ελαστίνης, με την N-Cadherin στην όρνιθα και την Notch πρωτεΐνη στην Δροσόφιλα. Η μελέτη του μορίου LN-10 έγινε με τεχνικές: Σύνθεσης και διαλογής cDNA βιβλιοθήκης, Southern, Northern και Western blot, in situ RNA-RNA υβριδοποίησης και προσδιορισμού της νουκλεοτιδικής αλληλουχίας. Τα αποτελέσματα των παραπάνω μελετών έχουν ως εξής: 1. Με πειράματα Western blot ανιχνεύονται σε παραγκεφαλιδα όρνιθας πρωτεϊνικά μόρια με αντίσωμα anti-NILE, τα οποία διαφέρουν από τα μόρια που αναγνωρίζει αντίσωμα anti-NgCAM, στον ίδιο ιστό. 2. 0 σχετικός με την γλυκοπρωτεΐνη NILE, cDNA κλώνος Ρ12-13 από κύτταρα PC12 εμφανίζει ομολογία με κλάσματα DNA γονιδιώματος όρνιθας. 3. Ανιχνεύθηκαν τρεις cDNA κλώνοι από cDNA βιβλιοθήκη λgt11 παραγκεφαλίδας όρνιθας ηλικίας 2 ημερών με την χρήση του Ρ12-13 σαν ανιχνευτή (LN-9 0.5kb, LN-11 1.8kb, LN-10 2.0kb). 4. 0 κλώνος LN-10 προέρχεται πιθανόν από ένα γονίδιο και διακόπτεται στο επίπεδο του γονιδιώματος της όρνιθας από μία τουλάχιστον εμβόλιμη αλληλουχία. 5. Το μεγαλύτερο μήνυμα που αναγνωρίζει ο κλώνος LN-10 στον ιστό της παραγκεφαλίδας, είναι περίπου 2.0kb. 6. 0 κλώνος LN-10 απουσιάζει από μη νευρικούς ιστούς όρνιθας ενώ αναγνωρίζει στον οπτικό λοβό και στα ημισφαίρια μηνύματα RNA (2.0, 4.2, 5.2 και 6.8kb), τα οποία πιθανό να προέρχονται από διαφορική ωρίμανση του mRNA ενός γονίδιου. 0 κλώνος LN-10 εμφανίζεται στην παραγκεφαλίδα όρνιθας από την Ε14 εμβρυϊκή ημέρα, αυξάνεται η παρουσία του τις ημέρες γύρω από την γέννηση και σχεδόν εξαφανίζεται σε ώριμη όρνιθα Ρ17. 8. Προσδιορίσθηκε η νουκλεοτιδική αλληλουχία του κλώνου LN-10 (1941 νουκλεοτίδια), η οποία περιλαμβάνει ένα ανοιχτό πλαίσιο ανάγνωσης 1620 νουκλεοτιδίων και μπορεί να συνθέτει πολυπεπτιδ ική αλυσίδα 543 αμινοξέων. Σύγκριση με γνωστά μόρια και ιδιαίτερα με μόρια CAM έδειξε ομολογία με πρόδρομα μόρια Ελαστίνης με την N-Cadherin στην όρνιθα και Notch στην Δροσόφιλα. Απομονώθηκαν γονιδιακοί κλώνοι σχετικοί με τον LN-10 από βιβλιοθήκη γονιδιώματος όρνιθας λΕΜΒL.
Εργοδικά θεωρήματα σε von Neumann άλγεβρες και εργοδικά θεωρήματα για τυχαία σύνολα σε χώρους Banach
Authors: Kastrantas Evangelos
Published: January 2014

Ας είναι Μ μια von Neumann άλγεβρα με ένα πιστό ομαλό ημιπεπερασμένο βάρος και μια ημιομάδα πυρήνων πάνω σ’ αυτήν. Στην παράγραφο 2 μεγιστοειδή εργοδικά θεωρήματα δίδονται για προσθετικές και ισχυρά προσθετικές ανελίξεις μονοπαραμετρικές και πολυπαραμετρικές. Στην παράγραφο 3 ασχολούμεθα με συνεχούς παραμέτρου πολυδιάστατα τοπικά εργοδικά θεωρήματα. Επίσης δίδονται πολυδιάστατα τοπικά εργοδικά θεωρήματα για προσθετικές και ισχυρά υπερπροσθετικές ανελίξεις. Στο κεφάλαιο 2 δίδουμε ολικά και τοπικά, μονοπαραμετρικά και πολυπαραμετρικά Αβελιανά εργοδικά θεωρήματα για ημιομάδες πυρήνων. Στο κεφάλαιο 3 δίδονται εργοδικά θεωρήματα Cesaro και Αβελιανά, τοπικά και ολικά για πολυσυναρτήσεις και διατηρήσιμου μέτρου μετασχηματισμούς. Επίσης ένα πολλαπλασιαστικό εργοδικό θεώρημα δίδεται και ένα μη γραμμικό.
Η σημασία της κηλογραφίας και της ενδοπεριτοναϊκής εγχύσεως κυανού του μεθυλενίου στην ανάδειξη και ταυτοποίηση κηλών της βουβωνικής χώρας
Authors: Τεπετές Κωνσταντίνος
Published: January 2014

Περιγράφονται τεχνικά στοιχεία και αποτελέσματα 98 κηλογραφιών με ταυτόχρονη ενδοπεριτοναϊκή έγχυση του μεθυλενίου. Οι ασθενείς ταξινομήθηκαν σε τρείς ομάδες. Η ομάδα Α περιελάμβανε περιπτώσεις κλινικά διαγνωσμένης πρωτοπαθούς βουβωνοκήλης, η ομάδα Β περιπτώσεις υποτροπής βουβωνοκήλης και η ομάδα Γ περιπτώσεις άτυπου βουβωνικού άλγους με αμφίβολη σημειολογία βουβωνοκήλης. Η μελέτη έδειξε ότι: - Η κηλογραφία αποτελεί αυξημένης ευαισθησίας και ειδικότητας μέθοδο ανάδειξης και ταυτοποίησης κηλών της βουβωνικής χώρας. - Η μέθοδος αποτελεί την εξέταση εκλογής για την διάγνωση αψηλάφητων ή ασυμπτωματικών κηλικών σάκων. - Η ενδοπεριτοναϊκή έγχυση κυανού του μεθυλενίου μπορεί κατά περίπτωση να φανεί χρήσιμη στην αναγνώριση και παρασκευή προβληματικών ή μικρών κηλικών σάκων, αλλά σαν μέθοδος ρουτίνας δεν φαίνεται να αυξάνει τις διαγνωστικές δυνατότητες της χειρουργικής διερεύνησης του βουβωνικού πόρου.
Κατάγματα του έξω κονδύλου του βραχιονίου στα παιδιά
Authors: Μπεσλίκας Θεόδωρος
Published: January 2014

Τα κατάγματα του έξω κονδύλου του βραχιονίου στα παιδιά αποτέλεσαν και συνεχίζουν να αποτελούν αντικείμενο προβληματισμού για τους ορθοπεδικούς που ασχολούνται με τον αναπτυσσόμενο σκελετό. Από τις μελέτες που έγιναν με το θέμα αυτό είναι φανερό ότι δεν έχουν διασαφηνισθεί ακόμα όλα τα στοιχεία που χαρακτηρίζουν την τραυματική αυτή βλάβη όπως: α) Ο μηχανισμός δημιουργίας του κατάγματος. β) Η κατάταξη σε τύπους ανάλογα με τη μορφολογία της τραυματικής βλάβης, γ) Οι ενδείξεις της χειρουργικής ή συντηρητικής θεραπείας. Η αδυναμία διασαφήνισης των στοιχείων που αναφέρθηκαν οφείλεται κατά την άποψη μας στο γεγονός ότι οι συγγραφείς που μελέτησαν και περιέγραψαν διάφορες σειρές καταγμάτων είχαν σχετικά περιορισμένο αριθμό περιπτώσεων που προέρχονταν από περισσότερα από ένα ορθοπεδικά κέντρα. Η σειρά των 126 περιπτώσεων με χρόνο επανεξέτασης από 1-8 χρόνια που νοσηλεύτηκαν στην κλινική μας έχει όχι μόνο το πλεονέκτημα του μεγάλου αριθμού των ασθενών αλλά και το γεγονός ότι οι περιπτώσεις αυτές αντιμετωπίσθηκαν στο σύνολο τους από τους ίδιους ορθοπεδικούς. Από τη μελέτη της σειράς αυτής των περιστατικών και τη σύγκριση της με παρόμοιες μελέτες μπορούμε να καταλήξομε στα εξής: 1) Τα κατάγματα τύπου Ι κατά WATSON JONES πρέπει να αντιμετωπίζονται συντηρητικά και να παρακολουθούνται στενά γιατί είναι πιθανή η παρεκτόπισή τους κατά τη διάρκεια της θεραπείας. 2) Τα κατάγματα τύπου II κατά WATSON JONES πρέπει να χειρουργούνται στο σύνολο τους για να αποφεύγονται επιπλοκές όπως ψευδαρθρώσεις, malunion, παραμορφώσεις σε ραιβότητα ή βλαισότητα κτλ. 3) Ο έλεγχος σταθερότητας του κατάγματος με τον τρόπο που προτείνεται από τον MERCER RANG (εφαρμογή βίας ραιβότητας με γενική αναισθησία) περισσότερο θεωρική παρά πρακτική αξία έχει γιατί εφαρμόζοντας βία όπως περιγράφεται επεκτείνουμε τη γραμμή του κατάγματος και στο χόνδρινο τμήμα της επίφυσης με αποτέλεσμα να παρεκτοπίζεται το κάταγμα ακόμα περισσότερο. Παρά το πλήθος των παραμέτρων που αφορούν τους τύπους του κατάγματος, τον τρόπο δράσης της βίας που το δημιούργησε, τις ενδείξεις της συντηρητικής ή χειρουργικής και τις μεθόδους θεραπείας του κατάγματος έχοντας σαν βάση τη μελέτη μας μπορούμε να πούμε ότι τα κατάγματα τύπου Ι κατά WATSON JONES πρέπει να αντιμετωπίζονται με συντηρητική αγωγή και να παρακολουθούνται ακτινολογικά κατά τη διάρκεια της θεραπείας τους ενώ τα κατάγματα τύπου II και III κατά WATSON JONES πρέπει να χειρουργούνται.
Εκπαιδευτική πολιτική και εκπαιδευτική μεταρρύθμιση στη μεταπολεμική Ελλάδα (1950-1974)
Authors: Χαραλάμπους Δημήτρης
Published: January 2014

Η εργασία αυτή παρακολουθεί την επίσημη και ανεπίσημη εκπαιδευτική πολιτική στην Ελλάδα σε σχέση με το αίτημα της εκπαιδευτικής μεταρρύθμισης στην περίοδο 1950-1974. Εξετάζονται τα τρία εκπαιδευτικά ρεύματα της περιόδου, το συντηρητικό, το φιλελεύθερο και το αριστερό και γίνεται προσπάθεια από τη μια να διαπιστωθούν οι απόψεις τους για συγκεκριμένα εκπαιδευτικά “ζητήματα” και από την άλλη να διαπιστωθεί η στάση τους απέναντι στο αίτημα. Ακολούθως εξετάζονται τα συνταγματικά πλαίσια τα εκπαίδευσης όπως αυτά καθορίστηκαν με το σύνταγμα του 1952. Ιδιαίτερη σημασία αποδίδεται στο “ελληνοχριστιανικό πολιτισμό” ο οποίος, σύμφωνα με τη συνταγματική διάταξη αποτελεί τον ιδεολογικό προσανατολισμό της εκπαίδευσης. Η επίσημη εκπαιδευτική πολιτική και η στάση της ανεπίσημης εκπαιδευτικής πολιτικής παρακολουθούνται στους “σταθμούς” της περιόδου, οι οποίοι είναι: Ο ΑΝ 59 1823/1951, η επιτροπή παιδείας του 1957-58, τα νομοθετήματα 3971 και 3973/1959, το Ν.Δ. 4379/1964, ο ΑΝ 59 και 129/1967. Στο επίλογο της εργασίας, με μια χρονική υπέρβαση, επιχειρείται η αναψηλάφηση της εκπαιδευτικής μεταρρύθμισης της περιόδου 1976-77 και γίνεται προσπάθεια να δοθεί η απάντηση στο γιατί πραγματοποιήθηκε αυτή από την κυβέρνηση της Νέας Δημοκρατίας.
Μεταβολές της προκερατίου δακρυϊκής στιβάδος και μελέτη του επιθηλίου του επιπεφυκότα με την μέθοδο του αποτυπώματος σε φυσιολογικά και ξηρά μάτια
Authors: Πασχίδης Κώστας
Published: January 2014

Στην παρούσα εργασία μελετήθηκε η επίπτωση που έχουν στην προκεράτιο δακρυϊκή στιβάδα και κατ’ επέκταση και στο επιθήλιο του επιπεφυκότα η ηλικία, το φύλο, περιβαλλοντολογικοί παράγοντες και γενικές ασθένειες όπως νόσοι του κολλαγόνου και το S. Sjogren. Η μελέτη περιλαμβάνει τις εξής ομάδες: Ομάδα 276 φυσιολογικών ατόμων που ζουν στην περιοχή Ιωαννίνων, ομάδα 57 φυσιολογικών ατόμων που ζουν στην περιοχή Αθηνών, ομάδα 50 ατόμων με υποκείμενα συμπτώματα ξηρού ματιού, ομάδα 33 γυναικών με νόσους του συνδετικού ιστού (ρευματοειδής αρθρίτιδα και συστηματικό ερυθηματώδη λύκο), οι οποίες δεν έχουν χαρακτηρισθεί σαν πάσχοντες από δευτεροπαθές S. Sjogren, και ομάδα 92 ατόμων από S. Sjogren. Στους πιο πάνω εξετάσαμε την δακρυϊκή λειτουργία, με τον χρόνο διάσπασης της προκερατίου δακρυϊκής στιβάδας (B.U.T.), τη δοκιμασία Schirmer-1 (S-1) και την χρώση με Rose της Βεγγάλης (RBS), καθώς και την κυτταρολογική εικόνα του επιθηλίου του επιπεφυκότα με τη μέθοδο του αποτυπώματος (imprint). Η ανάλυση των αποτελεσμάτων μας έδειξε: η δακρυϊκή λειτουργία ελαττώνεται με την πάροδο της ηλικίας προσφέροντας μικρότερη προστασία στο επιθήλιο του επιπεφυκότα το οποίο παρουσιάζει μια τάση προς πλακώδη μεταπλασία. Το φύλο δεν επιδρά στην δακρυϊκή λειτουργία. Περιβαλλοντολογικοί παράγοντες επηρεάζουν τη σταθερότητα της προκερατίου δακρυϊκής στιβάδας. Τα υποκειμενικά συμπτώματα του ξηρού ματιού είναι δείκτης ότι η πρόσθια επιφάνεια του ματιού δεν έχει επαρκή προστασία. Τα μάτια των ασθενών με S. Sjogren είναι πράγματι ξηρά μάτια και παρουσιάζουν μια πλακώδη μετάπλαση του επιθηλίου του επιπεφυκότα. Από τις εξεταστικές μεθόδους της δακρυϊκής λειτουργίας, η πιο αντικειμενική είναι η χρώση με Rose Bengal. Η κυτταρολογική τέλος εξέταση του επιπεφυκότα με τη μέθοδο του αποτυπώματος του επιθηλίου είναι μια αντικειμενική και προσιτή στην καθημέρα πράξη μέθοδος.
Προστατευτικοί μηχανισμοί που αναπτύσσονται στον πνεύμονα μετά από εισπνοή τοξικών πυκνοτήτων οξυγόνου
Authors: Καπραβέλος Νίκος
Published: January 2014

[…] Η παρούσα εργασία είναι μία πειραματική μελέτη της τοξικότητας του οξυγόνου σε πειραματόζωα. Σκοπός της είναι η καλύτερη κατανόηση των αμυντικών μηχανισμών που αναπτύσσονται στον πνεύμονα απέναντι στην τοξική δράση του οξυγόνου όταν αυτό χορηγείται σε υψηλές πυκνότητες. Ιδιαίτερη δε αναφορά γίνεται στο ρόλο της δισμουτάσης του υπεροξειδίου (SOD) και στη σχέση της με την άμυνα του κυττάρου του πνεύμονα έναντι των τοξικών "ελεύθερων ριζών οξυγόνου". […]
Καλλιέργεια λεμφοκυττάρων ευαισθητοποιημένων στον εχινόκοκκο ατόμων παρουσία προϊόντων υδατιδικής κύστεως
Authors: Μουστόγιαννη-Καλλιμάνη Αναστασία
Published: January 2014

Δεδομένου ότι η ανοσολογική μνήμη μπορεί να παραμένει δια βίου, ακόμη και όταν δεν ανιχνεύονται αντισώματα στο ορό του ασθενούς, μελετήσαμε τη διέγερση λεμφοκυττάρων ατόμων, τα οποία έπασχαν ή είχαν νοσήσει από εχινόκοκκο μετά επώαση με υγρό υδάτιδος κύστεως. Η μεγαλύτερη λεμφοκυτταρική διέγερση παρατηρήθηκε την έκτη μέρα, με συγκέντρωση πρωτεΐνης υδατίδος κύστεως 15 mg/ml καλλιεργητικού υλικού. Ο δείκτης διεγερσιμότητας (ΔΔ) των λεμφοκυττάρων δέκα ατόμων με υδατίδα κύστη ή ιστορικό εχινοκοκκιάσεως ήταν 4,3 ± 1,6 (μέση τιμή ± ΣΑ), με διακύμανση από 7 έως 2,1. Στις καλλιέργειες μαρτύρων, ο Δ.Δ. ήταν 1,1 ± 0,3 (Μέση τιμή ΣΑ) με διακύμανση από 0,5 έως 1,5. Τα αποτελέσματα αποδεικνύουν ότι λεμφοκύτταρα ανοσοποιημένων ατόμων διατηρούν την αντιχονική μνήμη και εμφανίζουν βλαστική μεταμόρφωση in vitro παρουσία αντιγόνου. Η συγκαλλιέργεια σκωληκοκεφαλών Ε. Granulosus και ευαισθητοποιημένων λεμφοκυττάρων έδειξε ότι η ζωτικότητα τόσο των σκωληκοκεφαλών όσο και των ευαισθητοποιημένων λεμφοκυττάρων ήταν σημαντικά μικρότερη από εκείνη συγκαλλιεργειών σκωληκοκεφαλών με μη ευαισθητοποιημένα λεμφοκύτταρα. Σε συγκαλλιέργειες σκωληκοκεφαλών με ευαισθητοποιημένα λεμφοκύτταρα, το ποσοστό των ζωντανών σκωληκοκεφαλών την 5η ημέρα ήταν 5%, ενώ σε συγκαλλιέρχειες με μη ευαισθητοποιημένα λεμφοκύτταρα ήταν 57%. Ανάλογη μεγαλύτερη καταστροφή των λεμφοκυττάρων παρατηρήθηκε σε μικτές καλλιέργειες λεμφοκυττάρων και σκωληκοκεφαλών, όταν τα λεμφοκύτταρα προέρχονταν από άτομα, τα οποία είχαν νοσήσει ή νοσούσαν από εχινόκοκκο. Τα αποτελέσματα της μελέτης αυτής δείχνουν την ύπαρξη κυτταρικής ανοσίας στην εχινοκοκκίαση και υποδηλώνουν τη δυνατότητα αναπτύξεως εμβολίου κατά της εχινοκοκκιάσεως.
Πειραματικές μελέτες της θερμορύθμισης
Authors: Βεζυράκη-Αγγελίδη Πατρώνα
Published: January 2014

Για την πολυπαραγοντική αυτή μελέτη κατά την προσαρμογή στο ψυχρό και θερμό χρησιμοποιήθηκαν 285 επίμυες, 76 επίμυες παρέμειναν σε φυσιολογικές συνθήκες, 114 εκτέθηκαν στο ψυχρό και 95 εκτέθηκαν στο θερμό. Προσδιοριστήκαν οι θυρεοειδής ορμόνες (T₃, T₄, free T₃, free T₄) TSH, ANP και τα βασικά μέταλλα (Zn²⁺, Cu²⁺, Ca²⁺, Mg²⁺) στον ορό, καρδιά, και ήπαρ. Κατά την έκθεση στο ψυχρό παρατηρήθηκε επίταση της θυρεοειδικής λειτουργίας ενώ κατά την προσαρμογή στο θερμό παρατηρήθηκε μείωση της θυρεοειδικής λειτουργίας. Από τον προσδιορισμό του ANP (Ατριο-Νατριουρητικό Πεπτίδιο) παρατηρήθηκε ότι κατά την προσαρμογή στο ψυχρό τα επίπεδα του ANP αυξάνονται σε συγκεντρώσεις διπλάσιες-τριπλάσιες σε όλη την διάρκεια της έκθεσης. Κατά την προσαρμογή στο θερμό εκτός της αρχικής αύξησης, ακολούθησε καθοδική πορεία της συγκέντρωσης του ANP. Οι μεταβολές αυτές μπορεί να οφείλονται τόσο στην επίδραση των θυρεοειδικών ορμονών όσο και της αύξησης του καρδιακού ρυθμού. Από τον προσδιορισμό των βασικών μετάλλων παρατηρήθηκε ότι όσον αφορά τον Zn²⁺ και το Ca²⁺ πιθανώς η μετακίνηση του μυοκαρδίου των κόλπων. Όσον αφορά τον Cu²⁺ και Mg²⁺ πιθανώς η αύξηση τους στην καρδιά να ασκεί κατασταλτική επιδράσει στην απελευθέρωση του ANP στο πλάσμα.
Συμβολή του νεφρογράμματος που λαμβάνεται με τη βοήθεια ραδιοϊσοτόπων ύστερα από διούρηση στη διαφορική διάγνωση των παθήσεων του ανώτερου ουροποιητικού
Authors: Αηδονόπουλος Χαράλαμπος
Published: January 2014

Από τους 4.348 ασθενείς της πενταετίας 1986-1990 που νοσηλεύθηκαν στο Ουρολογικό Τμήμα του Ν.Γ.Ν.Θ. «Ο Άγιος Δημήτριος» η διάγνωση πάθησης στο ανώτερο ουροποιητικό τέθηκε σε 1201 και ραδιοϊσοτοπικό νεφρόγραμμα τελέσθηκε σε 214 ενώ το διουρητικό νεφρόγραμμα αξιολογήθηκε σε 66 από αυτούς. Οι 27 ήταν άνδρες και 39 γυναίκες. Το διουρητικό νεφρόγραμμα τελέσθηκε σε ασθενείς με: 1) παθήσεις πυελοουρητηρικής συμβολής, 2) λιθίαση ανωτέρου ουροποιητικού, 3) στενώματα ή Ca άνω τριτημορίου ουρητήρος, 4) ουρίνωμα (μετατραυματικό), 5) ετερόπλευρη ουρητηροϋδρονέφρωση λόγω πιθανής TBC ουροποιητικού, 6) κιρσοειδή διάταση παραουρητηρικών φλεβών, 7) χρονία νεφρική ανεπάρκεια αποφρακτικής αιτιολογίας, 8) TBC ουροποιητικού, 9) πολυκυστικούς νεφρούς, χρόνια πυελονεφρίτιδα και χρόνια νεφρική ανεπάρκεια εν γένει, 10) κάκωση νεφρών, 11) κυστεοουρητηρική παλινδρόμηση και μεγαουρητήρες και 12) ρικνούς νεφρούς. Επειδή όλες αυτές οι παθήσεις, παρά την πολυμορφία τους, έχουν τόσο κοινή εκδήλωση που είναι απαραίτητη η διαφορική διάγνωση, χρησιμοποιήσαμε το διουρητικό νεφρόγραμμα σαν πρόσθετο διαφοροδιαγνωστικό μέσο καθώς και στη μετά χειρουργική ή συντηρητική θεραπεία παρακολούθηση των ασθενών μας. Το ραδιενεργό νεφρόγραμμα αποτέλεσε το κριτήριο διαφορικής διάγνωσης της επιλογής θεραπευτικής αντιμετώπισης στην αποφρακτική ουροπάθεια, δηλαδή διαχώρησε τη διάταση με απόφραξη από την διάταση χωρίς απόφραξη (οργανική ή λειτουργική στένωση). Ταυτόχρονα αποτέλεσε την κύρια μέθοδο μετεγχειρητικής παρακολούθησης των ασθενών που είχαν υποστεί πυελοπλαστική. Θεωρήθηκε χρήσιμο συμπλήρωμα στην διαφορική διάγνωση, θεραπεία και παρακολούθηση των ασθενών με λιθίαση του ανωτέρου ουροποιητικού και με TBC ουροποιητικού. Σε όλες τις άλλες παθήσεις του ανωτέρου ουροποιητικού που χρησιμοποιήθηκε, αποτέλεσε διαγνωστικό βοήθημα ήσσονος σημασίας. Συμπερασματικά, το διουρητικό νεφρόγραμμα αποτελεί μία μέθοδο ανώδυνη, ακριβή και ακίνδυνη, μοναδική στη διαφορική διάγνωση της αποφρακτικής ουροπάθειας και χρήσιμη στις υπόλοιπες παθήσεις του ανωτέρου ουροποιητικού.
Μορφομετρική μελέτη της περιοχής οργάνωσης του πυρηνίσκου (ΠΟΠ) στα νεοπλασματικά κύτταρα της Νόσου του Hodgkin
Authors: Καραμέρης Ανδρέας
Published: January 2014

Μελετήθηκαν σε τομές παραφίνης με την αργυροφιλική τεχνική εντοπισμού των Περιοχών Οργάνωσης του Πυρηνίσκου (ΠΟΠ), 89 λεμφαδένες από 53 περιπτώσει ς νόσου του Hodgkin. Η μελέτη έγινε με Ημιαυτόματο Μορφομετρικό Σύστημα που περιλαμβάνει Η/Υ, μορφομετρική τράπεζα και το κατάλληλο λογισμικό. Οι παράμετροι που μελετήθηκαν ήταν οι περιεκτικότητες των κυττάρων Sternberg Reed και Hodgkin σε ΠΟΠ, οι μεγαλύτεροι διάμετροι, τα εμβαδά και σχήματα των ΠΟΠ καθώς και η περιεκτικότητα σε ΠΟΠ των μετατριχοειδικών φλεβιδίων και των ενεργοποιημένων λεμφοκυττάρων. Τα αποτελέσματα έδειξαν πολύ υψηλή περιεκτικότητα των νεοπλασματικών κυττάρων σε ΠΟΠ αντίστοιχη ή μεγαλύτερη αυτής των υψηλής κακοήθειας μη Hodgkin λεμφωμάτων, καρκινωμάτων, σαρκωμάτων και ενδοκρινικών νεοπλασμάτων. Η μεγαλύτερη περιεκτικότητα με μεγάλη στατιστική διαφορά από τους υπολοίπους τύπους παρατηρείται στο λεμφοπενικό και η μικρότερη στον λεμφοεπικρατητικό. Αντίστοιχα είναι και τα ευρήματα στα μετατριχοειδικά φλεβίδια και στα ενεργοποιημένα λεμφοκύτταρα. Τα αποτελέσματα οδηγούν στο συμπέρασμα ότι τα νεοπλασματικά κύτταρα της νόσου του Hodgkin είναι σε πολύ υψηλά επίπεδα ενεργοποίησης. Αν ο βαθμός ενεργοποίησης αποδειχθεί ότι αποτελεί και δείκτη βιολογικής συμπεριφοράς τότε η καταμέτρηση των ΠΟΠ αποτελεί μέσο βιολογικής πρόβλεψης.
Συσχέτιση της βιοσύνθεσης των βασικών μεμβρανών με την αγγειογένεση
Authors: Σαρμονίκα Μαριάνθη
Published: January 2014

Η αγγειογένεση αποτελεί καθοριστική παράμετρο διάγνωσης ή θεραπευτικής παρέμβασης στις "αγγειογενετικές ασθένειες" π.χ. διαβητική αμφιβληστροειδοπάθεια, χρόνια φλεγμονή. Προτείνεται μια βιοχημική μέθοδος αξιολόγησης της αγγειογένεσης που βασίζεται στο γεγονός ότι κατά τα τελευταία στάδια της αγγειογένεσης απαιτείται η σύνθεση βασικής μεμβράνης (β.μ.) για την ολοκλήρωση του σχηματισμού νέων αγγείων. Ένα από τα βασικά συστατικά της β.μ. είναι το κολλαγόνο τύπου IV το οποίο βρίσκεται αποκλειστικά στη β.μ. Συνεπώς υπάρχει άμεσος συσχετισμός μεταξύ της βιοσύνθεσης του κολλαγόνου τύπου IV και κατ' επέκταση της β.μ. με την αγγειογένεση. Επομένως ο βιοχημικός προσδιορισμός της βιοσύνθεσης κολλαγόνου τύπου IV μπορεί να χρησιμοποιηθεί ως ποσοτικός δείκτης της αγγειογένεσης και για την αξιολόγηση αγγειογενετικών και αντι-αγγειογενετικών παραγόντων που θα μπορούν να έχουν θεραπευτικές δυνατότητες.
Μελέτη των επεξεργαστών της πληροφορίας του ηλεκτρομαγνητικού καλορίμετρου στο πείραμα μελέτης της παραβίασης της συμμετρίας CP PS195(CPLEAR)
Authors: Γέραλης Θεόδωρος
Published: January 2014

Η διατριβή αυτή είναι βασισμένη στο πείραμα PS195(CPLEAR) που γίνεται στον Δακτύλιο Αντιπρωτονίων Χαμηλής Ενέργειας (LEAR) και έχει ως στόχο του τη μελέτη των παραμέτρων της παραβίασης της συμμετρίας CP και ιδιαίτερα τη μέτρηση του ε’/ε με ακρίβεια 1.5*10⁻3. Η πειραματική μέθοδος βασίζεται στη συμβολή των Κ⁰ και ¯Κ⁰, όπως αυτά παράγονται με ακριβώς συμμετρικούς ρυθμούς στην εξουδετέρωση πρωτονίου αντιπρωτονίου σε ηρεμία (p¯p → K±π¯(+)Κ⁰). Η μέτρηση των παραμέτρων της παραβίασης της CP γίνεται μέσω των ρυθμών ασυμμετρίας διάσπασης των Κ⁰ και ¯Κ⁰ προς τελικές καταστάσεις δύο πιονίων, τριών πιονίων και ημιλεπτονικές. Ο λόγος σήματος/θορύβου είναι ≅10⁻³ και συνεπώς ο σκανδαλισμός παίζει πολύ σημαντικό ρόλο. Παρουσίαζεται εδώ η μελέτη ενός τμήματος του σκανδαλισμού, που σκοπό έχει, αφενός να απορρίψει την KL συνιστώσα που δεν είναι ανακατασκευάσιμη λόγω απώλειας μιας τουλάχιστον γ. Σε ένα δεύτερο στάδιο του σκανδαλισμού απορρίπτονται γεγονότα με χρόνο διάσπασης μικρότερο από 5τS, τα οποία δεν συμβάλλουν στις παραπάνω ασυμμετρίες διάσπασης. Παρουσιάζεται τέλος η μελέτη του θορύβου του καλοριμέτρου μέσω των επεξεργαστών αυτών, καθώς και η μελέτη του καναλιού p¯p→Κ⁺Κ⁻π⁰.
ΕΚΛΕΚΤΙΚΗ ΑΠΟΜΑΚΡΥΝΣΗ ΙΟΝΤΩΝ ΧΑΛΚΟΥ, ΨΕΥΔΑΡΓΥΡΟΥ ΚΑΙ ΑΡΣΕΝΙΚΟΥ ΑΠΟ ΥΔΑΤΙΚΑ ΔΙΑΛΥΜΑΤΑ ΜΕ ΤΕΧΝΙΚΕΣ ΕΠΙΠΛΕΥΣΗΣ
Authors: Λαζαρίδης Νικόλαος
Published: January 2014

Ο ΣΚΟΠΟΣ ΤΗΣ ΔΙΑΤΡΙΒΗΣ ΕΙΝΑΙ Η ΜΕΛΕΤΗ ΤΗΣ ΔΥΝΑΤΟΤΗΤΑΣ ΕΚΛΕΚΤΙΚΟΥ ΔΙΑΧΩΡΙΣΜΟΥ ΙΟΝΤΩΝ ΧΑΛΚΟΥ, ΨΕΥΔΑΡΓΥΡΟΥ ΚΑΙ ΑΡΣΕΝΙΚΟΥ ΑΠΟ ΑΡΑΙΑ ΥΔΑΤΙΚΑ ΔΙΑΛΥΜΑΤΑ, ΜΕ ΤΗ ΧΡΗΣΙΜΟΠΟΙΗΣΗ ΤΕΧΝΙΚΩΝ ΕΠΙΠΛΕΥΣΗΣ. ΟΙ ΤΕΧΝΙΚΕΣ ΠΟΥ ΧΡΗΣΙΜΟΠΟΙΗΘΗΚΑΝ ΗΤΑΝ: ΙΟΝΙΚΗ ΕΠΙΠΛΕΥΣΗ, ΕΠΙΠΛΕΥΣΗ ΙΖΗΜΑΤΟΣ, ΕΠΙΠΛΕΥΣΗ ΜΕ ΠΡΟΣΡΟΦΗΣΗ ΣΕ ΚΟΛΛΟΕΙΔΕΣ. ΟΙ ΣΥΣΚΕΥΕΣ ΠΟΥ ΧΡΗΣΙΜΟΠΟΙΗΘΗΚΑΝ ΗΤΑΝ: ΔΙΑΛΥΜΕΝΟΥ ΑΕΡΑ (ΑΣΥΝΕΧΗΣ ΡΟΗ) ΚΑΙ ΔΙΑΣΠΑΡΜΕΝΟΥ ΑΕΡΑ(ΣΥΝΕΧΗΣ ΡΟΗ). Η ΕΚΛΕΚΤΙΚΗ ΑΠΟΜΑΚΡΥΝΣΗ ΕΠΙΤΕΥΧΘΗΚΕ ΜΕ ΕΚΛΕΚΤΙΚΗ ΚΑΤΑΒΥΘΙΣΗ ΚΑΙΑΚΟΛΟΥΘΗΣΕ Η ΕΠΙΠΛΕΥΣΗ. ΩΣ ΕΚΛΕΚΤΙΚΗ ΚΑΤΑΒΥΘΙΣΤΙΚΗ ΧΡΗΣΙΜΟΠΟΙΗΘΗΚΑΝ ΤΑ: ΘΕΙΟΥΧΟ ΝΑΤΡΙΟ, ΞΑΝΘΟΓΟΝΙΚΟ ΑΛΑΣ ΚΑΙ ΔΙΘΕΙΟΚΑΡΒΑΜΙΔΙΚΟ ΑΛΑΣ.
Επιδημιολογικοί δείκτες της pseudomonas aeruginosa
Authors: Παληογιάννη Φωτεινή
Published: January 2014

Στο Πανεπιστημιακό Μικροβιολογικό Εργαστήριο του Γενικού Νοσοκομείου Πατρών απομονώθηκαν στη διάρκεια ενός έτους 70 στελέχη P. aeruginosa τα οποία τυποποιήθηκαν με καθιερωμένες και μη μεθόδους. Το αντιβιόγραμμα διεχώρισε αδρά σε ευαίσθητα και πολυανθεκτικά στελέχη αποκαλύπτοντας υψηλό ποσοστό πολυανθεκτικών στελεχών (18,5%). Η χρήση αντιορών του συστήματος IATS κατέταξε όλα τα στελέχη σε συγκεκριμένο ορότυπο χωρίς να παρατηρηθούν πολυσυγκολλώμενα ή μη τυποποιούμενα στελέχη. Τα πολυανθεκτικά στελέχη ανήκαν κατά πλειοψηφία στον ορότυπο 12. Επικρατούντες ορότυποι στο σύνολο των στελεχών ήσαν κατά σειρά συχνότητος 12, 6, 3, 11 και 7. Η ηλεκτροφόρηση λιποπολυσακχαριτών και ολικών πρωτεϊνών με αποδιατακτικούς παράγοντες (SDS-PAGE) δεν συνέβαλε στην ομαδοποίηση στελεχών του ιδίου οροτύπου λόγω ποικιλίας και πολυπλοκότητας της ηλεκτροφορητικής εικόνας. Η ηλεκτροφόρηση πλασμιδίων πριν και μετά την επίδραση με EcoR1, έδειξε κοινή ηλεκτροφορητική εικόνα σε όλα τα στελέχη, ένα πλασμίδιο 23kb που μεταφέρει πιθανότατα χαρακτήρα μη εκφραζόμενο στο φαινότυπο. Η χρήση αντιορών του συστήματος IATS παραμένει η απλούστερη, αποδοτικότερη και πλέον αναπαραγώγιμη μέθοδος τυποποιήσεως της P. aeruginosa, σε συνδυασμό με μεθόδους μοριακής βιολογίας.
Μέθοδος διακεκριμένης ανάλυσης της χρονικά εξαρτώμενης και χρονικά ανεξάρτητης μηχανικής απόκρισης των ιξωδοελαστικών βιολογικών υλικών
Authors: Μπάλας Κωνσταντίνος
Published: January 2014

Στη διδακτορική αυτή διατριβή παρουσιάζεται ένα αναλυτικό μοντέλο και ένα υπολογιστικό πειραματικό σύστημα, μέσω των οποίων είναι δυνατή η διακεκριμένη ανάλυση της χρονικής εξαρτώμενης και χρονικά ανεξάρτητης συνιστώσας των ιξωδοελαστικών βιολογικών υλικών. Αυτό γίνεται μέσω μιας συνεχούς ακολουθίας διαξονικών βηματικών καταπονήσεων οι οποίες χαρακτηρίζονται από μία σχεδόν ακαριαία παραμόρφωση κατά 1% και μία μεγάλη σχετικά φάση χαλάρωσης. Η διαδικασία αυτή επιτρέπει την κατά τμήματα γραμμικοποίηση της μη γραμμικής ιξωδοελαστικής συμπεριφοράς και τον διακεκριμένο προσδιορισμό σε κάθε βήμα της ελαστικής και της ιξώδους απόκρισης. Από το άθροισμα των αποκρίσεων αυτών προσδιορίζονται καμπύλες οι οποίες εξαρτώνται από τη δομή της χρονικά εξαρτώμενης και χρονικά ανεξάρτητης συνιστώσας του υλικού. Από τα δεδομένα αυτά , ορίζονται και υπολογίζονται νέες μηχανικές παράμετροι που χαρακτηρίζουν το δομικό υπόστρωμα. Η μέθοδος αυτή εφαρμόζεται στην κεράτινη της ανθρώπινης τρίχας και χρησιμοποιώντας τις νέες παραμέτρους αυτές διερευνάται η επίδραση της ηλικίας, της ανδρογενετικής αλωπεκίας της ψωρίασης της βοστρύχωσης και της τριχοθειοδυστροφίας στα μορφολογικά και μικροδομικά χαρακτηριστικά του δοκιμίου. Η ευαισθησία και η ειδικότητα των προαναφερθέντων παραμέτρων στις μεταβολές της κατάστασης του δοκιμίου καθορίζει την διαγνωστική τους σπουδαιότητα.
Η μελέτη των φυσιολογικών ανατομικών παραλλαγών του παχέος εντέρου με την υπολογιστική τομογραφία
Authors: Πρασόπουλος Παναγιώτης
Published: January 2014

Φυσιολογικές ανατομικές παραλλαγές στη θέση τμημάτων του παχέος εντέρου μπορούν να υποδυθούν παθολογική σημειολογία σε απεικονιστικές εξετάσεις και έχουν ενοχοποιηθεί για τον τραυματισμό του εντέρου, στη διάρκεια διαγνωστικών ή θεραπευτικών διαδερμικών παρεμβατικών μεθόδων. Αυτές τις ανατομικές παραλλαγές-την οπισθονεφρική θέση του παχέος εντέρου, την παρεμβολή του μεταξύ νεφρού και ψοΐτου, την οπισθοψοϊτική θέση του, την παρουσία του στον ηπατο- και σπληνο-νεφρικό χώρο, καθώς και μεταξύ ήπατος ή σπληνός και πλαγίου κοιλιακού τοιχώματος και τέλος, το σύνδρομο Κηλαϊδίτη- μελετήσαμε σε μία σειρά 2406 εξετάσεων Υ.Τ. Αναζητήθηκαν τα ιδιαίτερα χαρακτηριστικά κάθε παραλλαγής, έγινε συσχέτιση με την ηλικία, το φύλο και την ποσότητα του ενδοκοιλιακού λίπους και επιχειρήθηκε η ερμηνευτική προσέγγισή τους. Νομίζουμε ότι οι διαδερμικές παρεμβατικές μέθοδοι στον οπισθοπεριτοναΐκό χώρο, το ήπαρ και τα χοληφόρα, θα ήταν χρήσιμο να γίνονται, είτε μετά από εξέταση με Υ.Τ. ή με την καθοδήγηση Y.T., για την αποφυγή τραυματισμού του εντέρου. Τα διαφοροδιαγνωστικά προβλήματα, που μπορούν να προκαλέσουν αυτές οι ανατομικές παραλλαγές είναι δυνατόν να επιλυθούν με την Y.T., μέσω της εφαρμογής τεχνικών καλής σκιαγράφησης του παχέος εντέρου.
ΜΠΟΥΛΙΑΝΑ ΜΟΝΤΕΛΑ ΚΑΙ ΕΦΑΡΜΟΓΕΣ
Authors: Σαχάτρε Μωχάμεντ
Published: January 2014

Ο ΣΤΟΧΟΣ ΤΗΣ ΔΙΑΤΡΙΒΗΣ ΕΙΝΑΙ: (Ι) ΝΑ ΔΩΣΕΙ ΜΙΑ ΣΥΣΤΗΜΑΤΙΚΗ ΑΝΑΠΤΥΞΗ ΤΩΝ ΜΠΟΥΛΙΑΝΩΝ ΜΟΝΤΕΛΩΝ, ΟΠΩΣ ΑΥΤΑ ΕΙΝΑΙ ΓΝΩΣΤΑ ΣΑΝ SCOTT-SOLOVAY, ΑΛΛΑ ΚΑΙ ΟΠΩΣ ΑΝΑΠΤΥΧΘΗΚΑΝ ΚΑΙ ΕΦΑΡΜΟΣΤΗΚΑΝ ΚΥΡΙΩΣ ΣΤΗ ΘΕΩΡΙΑ ΤΩΝ ΑΣΑΦΩΝ ΣΥΝΟΛΩΝ ΑΠΟ ΤΟΝ ΚΑΘΗΓΗΤΗ Κ. Κ. ΔΡΟΣΟ ΚΑΙ ΤΟΥΣ ΣΥΝΕΡΓΑΤΕΣ ΤΟΥ, ΔΕΣ (8,9,12, 13,15,16). Η ΟΔΟΠΟΙΟΣ ΔΙΑΦΟΡΑ ΑΠΟΤΑ ΣΥΝΗΘΙΣΜΕΝΑ ΜΟΝΤΕΛΑ ΕΙΝΑΙ ΟΤΙ ΤΑ ΜΟΝΤΕΛΑ ΠΟΥ ΑΝΑΠΤΥΣΣΟΝΤΑΙ ΕΔΩ ΕΙΝΑΙ ΠΛΗΣΙΕΣΤΕΡΑ ΣΤΟ ΠΝΕΥΜΑ ΤΗΣ ΑΠΕΙΡΟΣΤΑΤΙΚΗΣ ΑΝΑΛΥΣΗΣ, ΚΑΙ ΕΦΑΡΜΟΖΟΥΝ ΣΥΣΤΗΜΑΤΙΚΑ ΤΟ ΔΙΧΟΤΟΜΙΚΟ ΣΧΗΜΑ "ΕΣΩΤΕΡΙΚΟ-ΕΞΩΤΕΡΙΚΟ". ΠΟΛΛΕΣ ΠΡΟΤΑΣΕΙΣ ΑΠΟΔΕΙΧΘΗΚΑΝ ΓΙΑ ΠΡΩΤΗ ΦΟΡΑ. ΕΠΙ ΠΛΕΟΝ ΕΓΙΝΕ ΠΡΟΣΠΑΘΕΙΑ ΝΑ ΔΙΕΥΚΡΙΝΙΣΘΕΙ Η ΕΝΝΟΙΟΛΟΓΙΚΗ ΦΥΣΗ ΤΩΝ ΜΟΝΤΕΛΩΝ ΑΥΤΩΝ. (ΙΙ) ΣΤΟ ΔΕΥΤΕΡΟ ΚΕΦΑΛΑΙΟ ΔΙΝΟΝΤΑΙ ΔΙΑΦΟΡΕΣ ΒΑΣΙΚΕΣ ΕΦΑΡΜΟΓΕΣ ΤΩΝ ΔΥΝΑΜΕΩΝ ΤΟΥ BOOLE, ΚΥΡΙΑ ΣΤΗΝ ΑΝΑΠΑΡΑΣΤΑΣΗ ΤΩΝ ΑΣΑΦΩΝ ΣΥΝΟΛΩΝ, ΚΑΘΩΣ ΚΑΙ ΣΤΗΝ ΠΑΡΑΓΟΝΤΟΠΟΙΗΣΗ ΕΝΟΣ ΑΣΑΦΟΥΣ ΣΥΝΟΛΟΥ, ΜΕΣΩ ΕΝΟΣ ΙΒ-ΑΣΑΦΟΥΣ ΣΥΝΟΛΟΥ ΚΑΙ ΜΙΑΣ ΠΙΘΑΝΟΤΗΤΑΣ. ΤΕΛΟΣ ΜΕ ΤΗΝ ΧΡΗΣΗ ΤΩΝ ΜΠΟΥΛΙΑΝΩΝ ΜΟΝΤΕΛΩΝ ΔΙΔΕΤΑΙ ΜΙΑ ΝΕΑ ΠΡΟΣΕΓΓΙΣΗ ΤΩΝF-ΚΒΑΝΤΙΚΩΝ ΧΩΡΩΝ, ΑΛΛΑ ΚΑΙ ΜΙΑΣ ΜΗ-ΚΑΝΤΟΡΙΑΝΗΣ ΠΡΟΣΕΓΓΙΣΗΣ ΤΟΥ ΜΟΝΤΕΛΟΥ ΤΗΣ ΚΒΑΝΤΙΚΗΣ ΛΟΓΙΚΗΣ ΤΩΝ VON NEUMANN-BIRKHOFF.
Η ΕΝΝΟΙΑ ΚΑΙ Η ΛΕΙΤΟΥΡΓΙΑ ΤΗΣ ΕΓΓΑΜΗΣ ΣΥΜΒΙΩΣΗΣ. ΕΡΜΗΝΕΥΤΙΚΗ ΠΡΟΣΕΓΓΙΣΗ ΤΩΝ ΑΡΘΡΩΝ 1386 ΚΑΙ 1387 ΑΚ
Authors: Κοτζάμπαση Αθηνά
Published: January 2014

ΑΝΤΙΚΕΙΜΕΝΟ ΤΗΣ ΜΕΛΕΤΗΣ ΑΠΟΤΕΛΕΙ Ο ΠΡΟΣΔΙΟΡΙΣΜΟΣ ΤΗΣ ΥΠΟΧΡΕΩΣΗΣ ΓΙΑ ΕΓΓΑΜΗ ΣΥΜΒΙΩΣΗ. ΣΤΟ ΠΡΩΤΟ ΜΕΡΟΣ ΕΠΙΧΕΙΡΕΙΤΑΙ Η ΑΝΑΛΥΣΗ ΤΟΥ ΧΑΡΑΚΤΗΡΑ ΤΗΣ ΡΥΘΜΙΣΗΣ ΚΑΙ Η ΔΙΕΡΕΥΝΗΣΗ ΤΟΥ ΤΡΟΠΟΥ ΜΕ ΤΟΝ ΟΠΟΙΟ ΔΙΑΜΟΡΦΩΝΕΤΑΙ ΤΟ ΠΕΡΙΕΧΟΜΕΝΟ ΤΗΣ ΣΧΕΤΙΚΗΣ ΥΠΟΧΡΕΩΣΗΣ (ΑΡΘΡ. 1386 ΑΚ). Η ΠΑΡΑΠΟΜΠΗ ΣΤΗΝ ΟΥΣΙΑ ΤΟΥ ΓΑΜΟΥ ΥΠΟΣΤΗΡΙΖΕΤΑΙ ΣΤΗΝ ΕΡΓΑΣΙΑ ΟΤΙ ΣΥΝΔΕΕΤΑΙ ΜΕ ΜΙΑ ΣΥΓΚΕΚΡΙΜΕΝΗ ΑΝΤΙΛΗΨΗ, ΠΟΥ ΘΕΩΡΕΙ ΤΟ ΓΑΜΟ ΩΣ ΘΕΣΜΟ ΔΕΔΟΜΕΝΟ ΑΠΟ ΤΗ ΦΥΣΗ ΚΑΙ ΕΤΕΡΟΚΑΘΟΡΙΖΟΜΕΝΟ, ΕΝΩ Η ΝΟΜΟΛΟΓΙΑΚΗ ΚΑΤΑΓΡΑΦΗ ΤΟΥ ΠΕΡΙΕΧΟΜΕΝΟΥ ΑΠΟΔΕΙΚΝΥΕΙ ΟΤΙ Η ΕΝΝΟΙΑ ΤΗΣ ΕΓΓΑΜΗΣ ΣΥΜΒΙΩΣΗΣ ΕΙΝΑΙ ΜΕΤΑΒΛΗΤΗ ΚΑΙ ΔΙΣΗΜΑΝΤΗ ΑΝΑΛΟΓΑ ΜΕ ΤΟ ΦΥΛΟ. ΕΠΙΧΕΙΡΕΙΤΑΙ ΣΤΗΝ ΣΥΝΕΧΕΙΑ ΜΙΑ ΝΕΑ ΕΡΜΗΝΕΥΤΙΚΗ ΠΡΟΣΕΓΓΙΣΗ ΚΑΙ ΑΝΑΛΥΣΗ ΤΟΥ ΠΕΡΙΕΧΟΜΕΝΟΥ ΤΗΣ ΥΠΟΧΡΕΩΣΗΣ ΓΙΑ ΣΥΜΒΙΩΣΗ ΚΑΙ ΕΞΕΤΑΖΕΤΑΙ ΗΛΕΙΤΟΥΡΓΙΑ ΤΟΥ ΚΑΝΟΝΑ ΤΗΣ ΑΚ 1387 (ΝΟΜΙΚΗ ΦΥΣΗ ΣΥΜΦΩΝΙΩΝ, ΠΡΟΥΠΟΘΕΣΕΙΣ ΕΓΚΥΡΟΤΗΤΑΣ ΚΑΙ ΠΕΡΙΕΧΟΜΕΝΟ). Η ΕΡΓΑΣΙΑ ΟΛΟΚΛΗΡΩΝΕΤΑΙ ΜΕ ΤΗ ΜΕΛΕΤΗ ΤΟΥ ΝΟΜΙΚΟΥ ΧΑΡΑΚΤΗΡΑ ΤΩΝ ΔΙΚΑΙΩΜΑΤΩΝ ΚΑΙ ΥΠΟΧΡΕΩΣΕΩΝ, ΤΗΝ ΑΠΟΚΑΤΑΣΤΑΤΙΚΗ ΑΞΙΩΣΗ, ΤΗΝ ΑΞΙΩΣΗ ΓΙΑ ΠΑΡΑΛΕΙΨΗ, ΓΙΑ ΑΠΟΖΗΜΙΩΣΗ ΚΑΙ ΓΙΑ ΗΘΙΚΗ ΒΛΑΒΗ.
Η ΕΚΤΟΣ ΤΩΝ ΤΕΙΧΩΝ ΕΠΕΚΤΑΣΗ ΤΗΣ ΘΕΣΣΑΛΟΝΙΚΗΣ. ΕΙΚΟΝΟΓΡΑΦΙΑ ΤΗΣ ΣΥΝΟΙΚΙΑΣ ΧΑΜΗΔΙΕ (1885-1912)
Authors: Κολώνας Βασίλειος
Published: January 2014

Η ΔΙΑΤΡΙΒΗ ΑΠΟΤΕΛΕΙΤΑΙ ΑΠΟ ΤΑ ΑΚΟΛΟΥΘΑ ΜΕΡΗ: ΣΤΟ ΠΡΩΤΟ ΜΕΡΟΣ ΕΠΙΧΕΙΡΕΙΤΑΙ ΜΙΑ ΣΥΝΟΠΤΙΚΗ ΠΑΡΟΥΣΙΑΣΗ ΤΗΣ ΕΝΤΟΣ ΤΩΝ ΤΕΙΧΩΝ ΠΟΛΗΣ ΣΤΟ ΤΕΛΟΣ ΤΟΥ 19ΟΥ ΑΙΩΝΑ. ΕΞΕΤΑΖΕΤΑΙ Η ΕΝΤΑΞΗ ΣΤΗΝ ΠΕΡΙΟΧΗ, Η ΙΣΤΟΡΙΑ ΚΑΙ Ο ΟΙΚΟΝΟΜΙΚΟΣ ΧΑΡΑΚΤΗΡΑΣ ΤΗΣ ΘΕΣΣΑΛΟΝΙΚΗΣ ΣΕ ΣΧΕΣΗ ΜΕ ΤΟ ΠΟΛΙΤΙΚΟ ΚΑΙ ΚΟΙΝΩΝΙΚΟ ΠΛΑΙΣΙΟ ΠΟΥ ΕΧΕΙ ΔΙΑΜΟΡΦΩΘΕΙ ΚΑΤΑ ΤΗΝ ΤΡΕΧΟΥΣΑ ΠΕΡΙΟΔΟ ΤΩΝ ΟΘΩΜΑΝΙΚΩΝ ΜΕΤΑΡΡΥΘΜΙΣΕΩΝ, ΤΟΥ ΕΚΣΥΓΧΡΟΝΙΣΜΟΥ ΤΗΣ ΔΗΜΟΣΙΑΣ ΔΙΟΙΚΗΣΗΣ ΚΑΙ ΤΗΣ ΣΥΝΤΕΛΟΥΜΕΝΗΣ "ΔΥΤΙΚΟΠΟΙΗΣΗΣ" ΤΗΣ ΤΟΠΙΚΗΣ ΚΟΙΝΩΝΙΑΣ. ΤΟ ΔΕΥΤΕΡΟ ΜΕΡΟΣ ΕΞΕΤΑΖΕΙ ΤΟ ΣΧΗΜΑΤΙΣΜΟ ΤΗΣ ΝΕΑΣ ΣΥΝΟΙΚΙΑΣ: ΠΕΡΙΓΡΑΦΕΤΑΙ Η ΠΕΡΙΟΧΗ ΠΡΙΝ ΑΠΟ ΤΟ 1885, ΑΝΑΛΥΟΝΤΑΙ ΟΙ ΠΑΡΑΓΟΝΤΕΣ ΚΑΙ ΟΙ ΣΥΝΘΗΚΕΣ ΠΟΥ ΣΥΝΤΕΛΟΥΝ ΣΤΗΝ ΕΠΙΛΟΓΗ ΤΗΣ ΓΙΑ ΤΗΝ ΕΠΕΚΤΑΣΗ ΤΗΣ ΠΟΛΗΣ, ΠΕΡΙΓΡΑΦΟΝΤΑΙ ΟΙ ΦΑΣΕΙΣ - ΛΕΙΤΟΥΡΓΙΚΕΣ ΚΑΙ ΧΩΡΟΓΡΑΦΙΚΕΣ- ΤΗΣ ΣΥΓΚΡΟΤΗΣΗΣ ΤΗΣ. ΣΤΟ ΤΡΙΤΟ ΜΕΡΟΣ, ΠΟΥ ΑΠΟΤΕΛΕΙ ΚΥΡΙΟ ΚΟΡΜΟ ΤΗΣ ΜΕΛΕΤΗΣ, ΠΑΡΟΥΣΙΑΖΟΝΤΑΙ ΑΝΑΛΥΤΙΚΑ ΤΑ ΚΤΙΡΙΑ ΠΟΥ ΕΧΟΥΝ ΤΑΥΤΙΣΘΕΙ ΚΑΙ ΧΡΟΝΟΛΟΓΗΘΕΙ ΜΕ ΒΑΣΗ ΤΟ ΑΡΧΕΙΑΚΟ ΥΛΙΚΟ ΚΑΙ ΤΗΝ ΣΗΜΕΡΙΝΗ ΚΑΤΑΣΤΑΣΗ. ΔΗΜΟΣΙΑ ΚΑΙ ΚΟΙΝΟΤΙΚΑ ΚΤΙΡΙΑ, ΠΕΡΙΟΧΕΣ ΚΑΤΟΙΚΙΑΣ ΚΑΙ ΚΟΙΝΟΧΡΗΣΤΟΙ ΧΩΡΟΙ, ΠΕΡΙΟΧΕΣ ΟΡΓΑΝΩΜΕΝΗΣ ΔΟΜΗΣΗΣ, ΣΥΣΧΕΤΙΖΟΝΤΑΙ ΚΑΙ ΕΡΜΗΝΕΥΟΥΝ ΤΗΝ ΕΞΕΛΙΞΗ ΤΗΣ ΣΥΝΟΙΚΙΑΣ. ΣΤΟ ΤΕΤΑΡΤΟ ΜΕΡΟΣ ΜΕΛΕΤΩΝΤΑΙ ΟΙ ΕΙΔΙΚΟΙ ΚΤΙΡΙΑΚΟΙ ΤΥΠΟΙ ΔΗΜΟΣΙΩΝ ΚΑΙ ΙΔΙΩΤΙΚΩΝ ΚΤΙΡΙΩΝ, ΣΕ ΣΥΣΧΕΤΙΣΜΟ ΜΕ ΝΕΕΣ ΛΕΙΤΟΥΡΓΙΕΣ, ΚΑΤΑΣΚΕΥΑΣΤΙΚΕΣ ΜΕΘΟΔΟΥΣ ΚΑΙ ΤΗΝ ΥΙΟΘΕΤΗΣΗ ΔΥΤΙΚΩΝ ΜΟΝΤΕΛΩΝ. ΕΠΙΧΕΙΡΕΙΤΑΙ ΜΙΑ ΤΥΠΟΛΟΓΙΚΗ ΚΑΤΑΤΑΞΗ ΤΗΣ ΚΑΤΟΙΚΙΑΣ, Η ΟΠΟΙΑ ΠΑΙΡΝΕΙ ΥΠ'ΟΨΙΝ ΤΗΣ ΤΗΝ ΕΚΣΥΓΧΡΟΝΙΣΤΙΚΗ ΔΙΑΔΙΚΑΣΙΑ, ΣΕ ΜΙΑ ΚΟΙΝΩΝΙΑ ΣΤΗΝ ΟΠΟΙΑ ΟΙ ΔΙΑΦΟΡΕΤΙΚΕΣ ΕΘΝΙΚΟΘΡΗΣΚΕΥΤΙΚΕΣ ΚΑΙ ΚΟΙΝΩΝΙΚΕΣ ΟΜΑΔΕΣ ΒΡΙΣΚΟΝΤΑΙ ΣΕ ΑΝΑΔΙΑΜΟΡΦΩΣΗ. ΠΑΡΑΛΛΗΛΑ ΓΙΝΕΤΑΙ ΜΟΡΦΟΛΟΓΙΚΗ ΑΝΑΛΥΣΗ ΤΩΝ ΚΤΙΡΙΑΚΩΝ ΤΥΠΩΝ ΩΣ ΠΡΟΣ ΕΠΙΡΡΟΕΣ ΚΑΙ ΔΑΝΕΙΑ ΑΠΟ ΠΑΛΑΙΟΤΕΡΕΣ ΚΑΙ ΝΕΕΣ ΜΟΡΦΕΣ, ΤΗΝ ΕΚΦΡΑΣΗ ΕΙΔΙΚΩΝ ΣΥΜΒΟΛΙΚΩΝ ΑΝΑΓΚΩΝ ΣΕ ΑΤΟΜΙΚΟ, ΚΟΙΝΟΤΙΚΟ ΚΑΙ ΠΟΛΙΤΙΚΟ ΕΠΙΠΕΔΟ, ΤΙΣ ΣΧΕΣΕΙΣ ΜΟΡΦΗΣ ΚΑΙ ΛΕΙΤΟΥΡΓΙΑΣ, ΤΟ ΡΟΛΟ ΤΟΥ ΑΡΧΙΤΕΚΤΟΝΑ ΚΑΙ ΤΟΥ ΠΑΡΑΓΓΕΛΟΝΤΟΣ ΣΤΗΝ ΕΠΙΛΟΓΗ ΤΟΥ ΑΡΧΙΤΕΚΤΟΝΙΚΟΥ ΡΥΘΜΟΥ.
Ο ΡΟΛΟΣ ΤΗΣ ΕΚΚΛΗΣΙΑΣ ΤΗΣ ΚΡΗΤΗΣ ΣΤΙΣ ΜΕΤΑΞΥ ΤΩΝ ΑΝΤΙΣΤΑΣΙΑΚΩΝ ΟΡΓΑΝΩΣΕΩΝ ΣΧΕΣΕΙΣ. ΣΥΜΒΟΛΗ ΣΤΗΝ ΙΣΤΟΡΙΑ ΤΗΣ ΕΚΚΛΗΣΙΑΣΤΙΚΗΣ ΠΟΛΙΤΙΚΗΣ
Authors: Σανουδάκης Αντώνιος
Published: January 2014

ΑΜΕΣΩΣ ΜΕΤΑ ΤΗΝ ΚΑΤΑΚΤΗΣΗ ΤΗΣ ΚΡΗΤΗΣ ΑΠΟ ΤΟΥΣ ΓΕΡΜΑΝΟΥΣ ΑΡΧΙΖΕΙ Η ΕΘΝΙΚΗ ΑΝΤΙΣΤΑΣΗ ΜΕ ΤΗ ΣΥΜΠΑΡΑΣΤΑΣΗ ΤΗΣ ΕΚΚΛΗΣΙΑΣ. ΤΑ ΠΡΩΤΑ ΧΡΟΝΙΑ 1941- 1943 Η ΑΝΤΙΣΤΑΣΗ ΕΧΕΙ ΕΝΩΤΙΚΗ ΜΟΡΦΗ. ΠΑΡΑ ΤΗ ΔΙΑΣΠΑΣΗ, ΟΜΩΣ, Η ΕΚΚΛΗΣΙΑ ΑΓΩΝΙΖΕΤΑΙ ΝΑ ΚΡΑΤΗΣΕΙ ΤΗΝ ΕΝΟΤΗΤΑ ΜΕΤΑΞΥ ΤΩΝ ΑΝΤΙΣΤΑΣΙΑΚΩΝ ΟΡΓΑΝΩΣΕΩΝ ΣΤΗΝ ΚΡΗΤΗ, ΕΝΩ ΠΑΡΑΛΛΗΛΩΣ,ΑΣΚΩΝΤΑΣ ΤΗΝ ΕΚΚΛΗΣΙΑΣΤΙΚΗ ΠΟΛΙΤΙΚΗ ΤΗΣ, ΠΑΡΕΜΒΑΙΝΕΙ ΚΑΙ ΠΡΟΣ ΤΟΥΣ ΚΑΤΑΚΤΗΤΕΣ ΥΠΕΡ ΤΟΥ ΠΟΙΜΝΙΟΥ ΤΗΣ. ΑΠΟΤΕΛΕΣΜΑ ΤΗΣ ΤΑΚΤΙΚΗΣ ΤΗΣ ΕΚΚΛΗΣΙΑΣ ΗΤΑΝ ΝΑ ΑΠΟΦΕΥΧΘΕΙ Ο ΕΜΦΥΛΙΟΣ ΣΤΗΝ ΚΡΗΤΗ ΚΑΤΑ ΤΟ 1947.
ΜΙΧΑΗΛ ΧΩΝΙΑΤΗΣ. ΣΥΜΒΟΛΗ ΣΤΗ ΜΕΛΕΤΗ ΤΟΥ ΒΙΟΥ ΤΟΥ ΚΑΙ ΤΟΥ ΕΠΙΣΤΟΛΟΓΡΑΦΙΚΟΥ ΤΟΥ ΕΡΓΟΥ
Authors: Κολοβού Φωτεινή
Published: January 2014

Η ΔΙΑΤΡΙΒΗ ΑΥΤΗ ΕΠΙΔΙΩΚΕΙ ΚΑΤΑ ΚΥΡΙΟ ΛΟΓΟ ΝΑ ΑΝΑΔΕΙΞΕΙ ΤΗΝ ΕΝΔΙΑΦΕΡΟΥΣΑ ΠΡΟΣΩΠΙΚΟΤΗΤΑ ΤΟΥ ΛΟΓΙΟΥ ΙΕΡΑΡΧΗ ΤΩΝ ΑΘΗΝΩΝ, ΝΑ ΤΟΝ ΕΝΤΑΞΕΙ ΩΣ ΕΠΙΣΤΟΛΟΓΡΑΦΟ ΜΕΣΑΣΤΟ ΚΟΙΝΩΝΙΚΟ ΚΑΙ ΠΝΕΥΜΑΤΙΚΟ ΤΟΥ ΠΕΡΙΒΑΛΛΟΝ ΚΑΙ ΤΕΛΟΣ ΝΑ ΠΡΟΒΑΛΕΙ ΤΗΝ ΙΔΙΑΙΤΕΡΟΤΗΤΑ ΚΑΙ ΤΗΝ ΑΞΙΑ ΤΟΥ ΕΠΙΣΤΟΛΟΓΡΑΦΙΚΟΥ ΤΟΥ ΕΡΓΟΥ, ΤΟΣΟ ΩΣ ΑΥΤΟΝΟΜΟΥ ΛΟΓΟΤΕΧΝΙΚΟΥ ΔΗΜΙΟΥΡΓΗΜΑΤΟΣ, ΟΣΟ ΚΑΙ ΩΣ ΚΑΤΟΠΤΡΟΥ ΤΩΝ ΙΔΕΩΝ ΚΑΙ ΤΩΝ ΦΙΛΟΣΟΦΙΚΩΝ ΑΝΤΙΛΗΨΕΩΝ ΤΟΥ ΙΔΙΟΥ ΤΟΥ ΕΠΙΣΤΟΛΟΓΡΑΦΟΥ. ΣΤΟ ΕΠΙΣΤΟΛΟΓΡΑΦΙΚΟ ΕΡΓΟ ΤΟΥ ΧΩΝΙΑΤΗ ΣΥΝΥΠΑΡΧΟΥΝ Η ΧΡΙΣΤΙΑΝΙΚΗ ΗΘΙΚΗ ΚΑΙ Η ΠΝΕΥΜΑΤΙΚΟΤΗΤΑ ΤΟΥ ΑΡΧΑΙΟΥ ΚΟΣΜΟΥ. Ο "ΧΡΙΣΤΙΑΝΙΚΟΣ ΑΝΘΡΩΠΙΣΜΟΣ" ΕΙΝΑΙ Η ΠΝΕΥΜΑΤΙΚΗ ΣΤΑΣΗ ΠΟΥ ΣΦΡΑΓΙΖΕΙ ΤΗ ΘΕΩΡΙΑ ΤΟΥΜΙΧΑΗΛ ΧΩΝΙΑΤΗ ΓΙΑ ΤΗ ΦΙΛΙΑ ΚΑΙ ΧΑΡΑΚΤΗΡΙΖΕΙ ΤΙΣ ΑΝΤΙΛΗΨΕΙΣ ΤΟΥ ΓΙΑ ΤΗΝ "ΕΥΔΑΙΜΟΝΙΑ", ΤΗΝ "ΕΠΙΣΤΗΜΗ", ΤΗ "ΦΥΣΗ" ΚΑΙ ΤΟ "ΦΙΛΟΣΟΦΕΙΝ ΚΑΙ ΠΟΛΙΤΕΥΕΣΘΑΙ".
ΣΥΜΒΟΛΗ ΣΤΗ ΜΕΛΕΤΗ ΤΟΥ ΑΡΩΜΑΤΟΣ ΤΟΥ ΦΥΤΟΥ ΚΡΗΤΙΚΟΣ ΣΙΔΕΡΙΤΗΣ
Authors: Φαληρέα Αγγελική
Published: January 2014

ΣΤΗΝ ΕΡΓΑΣΙΑ ΑΥΤΗ ΜΕΛΕΤΗΘΗΚΑΝ ΟΙ ΑΡΩΜΑΤΙΚΕΣ ΥΛΕΣ ΤΟΥ ΦΥΤΟΥ ΚΡΗΤΙΚΟΣ ΣΙΔΕΡΙΤΗΣ (SIDERITIS CRETICA) ΚΑΙ ΣΥΓΚΕΚΡΙΜΕΝΑ ΤΟ ΑΙΘΕΡΙΟ ΕΛΑΙΟ ΚΑΙ ΤΑ ΠΤΗΤΙΚΑ ΟΞΕΑ. ΤΟ ΑΙΘΕΡΙΟ ΕΛΑΙΟ ΑΠΟΜΟΝΩΘΗΚΕ ΜΕ ΕΙΔΙΚΗ ΣΥΣΚΕΥΗ ΑΠΟΣΤΑΞΗΣ ΜΕ ΥΔΡΑΤΜΟΥΣ ΚΑΙ ΕΓΙΝΕ ΤΑΥΤΟΠΟΙΗΣΗ ΤΩΝ ΣΥΣΤΑΤΙΚΩΝ ΤΟΥ. ΑΡΧΙΚΑ ΑΝΑΛΥΘΗΚΕ ΣΕ ΣΥΣΤΗΜΑ ΑΕΡΙΟΥ ΧΡΩΜΑΤΟΓΡΑΦΟΥ ΣΥΝΔΕΜΕΝΟΥ ΜΕ ΦΑΣΜΑΤΟΓΡΑΦΟ ΜΑΖΑΣ.
ΕΝΔΟΓΕΝΕΙΣ ΜΗΧΑΝΙΣΜΟΙ ΡΥΘΜΙΣΗΣ ΤΗΣ ΑΓΓΕΙΟΓΕΝΕΣΗΣ ΣΤΗ ΧΟΡΙΟΑΛΛΑΝΤΟΙΚΗ ΜΕΜΒΡΑΝΗ ΕΜΒΡΥΟΥ ΚΟΤΟΠΟΥΛΟΥ
Authors: Τσοπάνογλου Νικόλαος
Published: January 2014

ΣΤΗΝ ΠΑΡΟΥΣΑ ΔΙΑΤΡΙΒΗ ΜΕΛΕΤΗΘΗΚΕ Η ΣΥΜΜΕΤΟΧΗ ΣΗΜΑΝΤΙΚΩΝ ΕΝΔΟΓΕΝΩΝ ΜΗΧΑΝΙΣΜΩΝ ΣΤΗΝ ΡΥΘΜΙΣΗ ΤΗΣ ΣΥΝΟΛΙΚΗΣ ΔΙΑΔΙΚΑΣΙΑΣ ΤΗΣ ΑΓΓΕΙΟΓΕΝΕΣΗΣ ΣΤΗΝ ΧΟΡΙΟΑΛΛΑΝΤΟΙΚΗΜΕΜΒΡΑΝΗ (CAM) ΕΜΒΡΥΟΥ ΚΟΤΟΠΟΥΛΟΥ. Η ΑΞΙΟΛΟΓΗΣΗ ΤΗΣ ΑΓΓΕΙΟΓΕΝΝΕΣΗΣ ΒΑΣΙΣΤΗΚΕ ΣΤΟΝ ΥΠΟΛΟΓΙΣΜΟ ΤΟΥ ΡΥΘΜΟΥ ΒΙΟΣΥΝΘΕΣΗΣ ΤΩΝ ΒΑΣΙΚΩΝ ΜΕΜΒΡΑΝΩΝ ΤΩΝ ΑΓΓΕΙΩΝ ΤΗΣ CAM ΚΑΙ ΣΤΗΝ ΚΑΤΑΜΕΤΡΗΣΗ ΚΑΙ ΦΩΤΟΓΡΑΦΙΣΗ ΤΗΣ ΑΓΓΕΙΑΚΗΣ ΠΥΚΝΟΤΗΤΑΣ ΤΗΣ CAM.ΑΠΟ ΤΑ ΑΠΟΤΕΛΕΣΜΑΤΑ ΤΗΣ ΠΑΡΟΥΣΑΣ ΔΙΑΤΡΙΒΗΣ,ΤΑ ΣΥΜΠΕΡΑΣΜΑΤΑ ΠΟΥ ΕΞΑΓΟΝΤΑΙ ΕΙΝΑΙ ΤΑ ΕΞΗΣ: Η ΘΡΟΜΒΙΝΗ ΕΠΑΓΕΙ ΤΗΝ ΑΓΓΕΙΟΓΕΝΕΣΗ ΤΗΣ CAM ΜΕ ΜΗΧΑΝΙΣΜΟ ΑΝΕΞΑΡΤΗΤΟ ΤΗΣ ΙΚΑΝΟΤΗΤΑΣ ΤΗΣ ΝΑ ΚΑΤΑΛΥΕΙ ΤΟΝ ΣΧΗΜΑΤΙΣΜΟ ΤΟΥ ΙΝΩΔΟΥΣ ΠΛΕΓΜΑΤΟΣ. ΤΟ ΙΝΩΔΕΣ ΠΛΕΓΜΑ ΕΠΑΓΕΙ ΤΗΝ ΑΓΓΕΙΟΓΕΝΕΣΗ ΤΗΣ CAM ΜΕ ΤΡΟΠΟ ΑΝΕΞΑΡΤΗΤΟ ΤΗΣ ΑΓΓΕΙΟΓΕΝΕΤΙΚΗΣ ΔΡΑΣΗΣ ΤΗΣ ΘΡΟΜΒΙΝΗΣ. Ο ΜΗΧΑΝΙΣΜΟΣ ΜΕΤΑΔΟΣΗΣ ΕΡΕΘΙΣΜΑΤΟΣ ΤΗΣ ΠΡΩΤΕΙΝΙΚΗΣ ΚΥΑΣΗΣ C ΚΑΙ Ο ΜΗΧΑΝΙΣΜΟΣ ΜΕΤΑΔΟΣΗΣ ΕΡΕΘΙΣΜΑΤΟΣ ΤΟΥ ΚΥΚΛΙΚΟΥ ΑΜΡ ΑΣΚΟΥΝ ΑΝΤΙΘΕΤΕΣ ΔΡΑΣΕΙΣ ΣΤΗΝ ΡΥΘΜΙΣΗ ΤΗΣ ΑΓΓΕΙΟΓΕΝΕΣΗΣ ΣΤΗΝ CAM. Η ΘΡΟΜΒΙΝΗ ΕΠΑΓΕΙ ΤΗΝ ΑΓΓΕΙΟΓΕΝΕΣΗ ΣΤΗΝ CAM ΠΙΘΑΝΑ ΜΕΣΩ ΕΝΕΡΓΟΠΟΙΗΣΗΣ ΤΟΥ ΜΗΧΑΝΙΣΜΟΥ ΜΕΤΑΔΟΣΗΣ ΕΡΕΘΙΣΜΑΤΟΣ ΤΗΣ ΠΡΩΤΕΙΝΙΚΗΣ ΚΥΑΣΗΣ C. Ο ΜΗΧΑΝΙΣΜΟΣ ΜΕΤΑΔΟΣΗΣ ΕΡΕΘΙΣΜΑΤΟΣ ΤΟΥ CAMP ΛΕΙΤΟΥΡΓΕΙ ΑΝΑΣΤΑΛΤΙΚΑ ΣΤΗΝ ΕΚΔΗΛΩΣΗ ΤΗΣ ΑΓΓΕΙΟΓΕΝΕΤΙΚΗΣ ΔΡΑΣΗΣ ΤΗΣ ΘΡΟΜΒΙΝΗΣ.
ΣΥΜΠΕΡΙΦΟΡΑ ΤΩΝ ΟΛΟΚΛΗΡΩΜΑΤΩΝ ΤΗΣ ΚΙΝΗΣΗΣ ΧΑΜΙΛΤΟΝΙΑΝΩΝ ΣΥΣΤΗΜΑΤΩΝ ΤΡΙΩΝ ΒΑΘΜΩΝ ΕΛΕΥΘΕΡΙΑΣ ΥΠΟ ΤΗΝ ΕΠΙΔΡΑΣΗ ΜΙΚΡΩΝ ΔΙΑΤΑΡΑΧΩΝ
Authors: Βογιατζής Γεώργιος
Published: January 2014

ΣΤΗ ΔΙΑΤΡΙΒΗ ΑΥΤΗ ΜΕΛΕΤΑΤΑΙ Η ΠΟΙΟΤΙΚΗ ΣΥΜΠΕΡΙΦΟΡΑ ΤΩΝ ΤΡΟΧΙΩΝ ΣΕ ΔΙΑΤΑΡΑΓΜΕΝΑ ΧΑΜΙΛΤΟΝΙΑΝΑ ΣΥΣΤΗΜΑΤΑ. ΕΞΕΤΑΖΕΤΑΙ Η ΧΡΟΝΙΚΗ ΕΞΕΛΙΞΗ ΤΩΝ ΟΛΟΚΛΗΡΩΜΑΤΩΝ ΤΟΥ ΑΔΙΑΤΑΡΑΚΤΟΥ ΣΥΣΤΗΜΑΤΟΣ ΥΠΟ ΤΗΝ ΕΠΙΔΡΑΣΗ ΔΙΑΤΑΡΑΧΩΝ. ΑΠΟ ΤΗ ΜΕΛΕΤΗ ΑΥΤΗ ΠΡΟΚΥΠΤΕΙ ΟΤΙ ΤΑ ΟΛΟΚΛΗΡΩΜΑΤΑ ΤΑΛΑΝΤΩΝΟΝΤΑΙ ΜΕ ΜΙΚΡΑ ΠΛΑΤΗ, ΣΤΗΝ ΠΕΡΙΠΤΩΣΗ ΤΩΝ ΤΑΚΤΙΚΩΝ ΤΡΟΧΙΩΝ ΚΑΙ ΕΠΙΣΗΣ, ΤΑ ΦΑΣΜΑΤΑ ΙΣΧΥΟΣ ΤΟΥΣ ΣΥΓΚΛΙΝΟΥΝ ΕΚΘΕΤΙΚΑ ΣΤΟ ΜΗΔΕΝ ΚΑΘΩΣ ΟΙ ΣΥΧΝΟΤΗΤΕΣ ΤΕΙΝΟΥΝ ΣΤΟ ΜΗΔΕΝ. ΓΙΑ ΤΙΣ ΧΑΟΤΙΚΕΣ ΤΡΟΧΙΕΣ ΤΑ ΦΑΣΜΑΤΑ ΣΥΓΚΛΙΝΟΥΝ ΣΕ ΜΙΑ ΜΗ ΜΗΔΕΝΙΚΗ ΤΙΜΗ Η ΑΠΟΚΛΙΝΟΥΝ ΣΤΟ ΑΠΕΙΡΟ. Η ΔΙΑΦΟΡΕΤΙΚΗ ΑΥΤΗ ΣΥΜΠΕΡΙΦΟΡΑ ΑΠΟΔΕΙΚΝΥΕΤΑΙ ΠΟΛΥ ΧΡΗΣΙΜΗ ΓΙΑ ΤΗ ΔΙΑΚΡΙΣΗ ΤΩΝ ΤΑΚΤΙΚΩΝ ΚΑΙ ΧΑΟΤΙΚΩΝ ΤΡΟΧΙΩΝ, ΚΥΡΙΩΣ ΣΕ ΣΥΣΤΗΜΑΤΑ ΤΡΙΩΝ ΒΑΘΜΩΝ ΕΛΕΥΘΕΡΙΑΣ.
ΜΟΝΤΕΛΟ ΠΟΛΥΠΛΕΥΡΗΣ ΠΡΟΣΕΓΓΙΣΗΣ ΓΙΑ ΤΗΝ ΠΡΩΙΜΗ ΔΙΑΓΝΩΣΗ ΤΟΥ ΚΑΡΚΙΝΟΥ ΤΩΝ ΩΟΘΗΚΩΝ ΣΕ ΑΣΥΜΠΤΩΜΑΤΙΚΕΣ ΓΥΝΑΙΚΕΣ
Authors: Αντωνάκης Γεώργιος
Published: January 2014

ΣΚΟΠΟΣ ΤΗΣ ΜΕΛΕΤΗΣ ΗΤΑΝ ΝΑ ΑΞΙΟΛΟΓΗΘΕΙ Ο ΣΥΝΔΥΑΣΜΟΣ ΤΟΥ ΠΡΟΣΔΙΟΡΙΣΜΟΥ ΤΟΥ CA-125 ΣΤΟΝ ΟΡΟ ΤΟΥ ΑΙΜΑΤΟΣ, ΤΗΣ ΓΥΝΑΙΚΟΛΟΓΙΚΗΣ ΕΞΕΤΑΣΗΣ ΚΑΙ ΤΟΥ ΥΠΕΡΗΧΟΓΡΑΦΗΜΑΤΟΣ ΣΤΗΝ ΠΡΩΙΜΗ ΑΝΙΧΝΕΥΣΗ ΤΟΥ ΚΑΡΚΙΝΟΥ ΤΩΝ ΩΟΘΗΚΩΝ. ΤΟ ΥΛΙΚΟ ΤΗΣ ΜΕΛΕΤΗΣ ΑΠΟΤΕΛΕΣΑΝ 1500 ΑΣΥΜΠΤΩΜΑΤΙΚΕΣ ΓΥΝΑΙΚΕΣ ΗΛΙΚΙΑΣ > 45. ΟΛΕΣ ΟΙ ΓΥΝΑΙΚΕΣ ΥΠΟΒΛΗΘΗΚΑΝ ΣΕ ΓΥΝΑΙΚΟΛΟΓΙΚΗ ΕΞΕΤΑΣΗ ΚΑΙ ΠΡΟΣΔΙΟΡΙΣΜΟ ΤΟΥ CA-125 ΣΤΟΝ ΟΡΟ ΤΟΥ ΑΙΜΑΤΟΣ. ΟΙ ΓΥΝΑΙΚΕΣ ΜΕ ΠΑΘΟΛΟΓΙΚΗ Η "ΑΜΦΙΒΟΛΗ" ΓΥΝΑΙΚΟΛΟΓΙΚΗ ΕΞΕΤΑΣΗ ΚΑΘΩΣ ΚΑΙ ΕΚΕΙΝΕΣ ΜΕ CA-125 > 35 U/ML ΥΠΟΒΑΛΛΟΤΑΝ ΣΕ ΥΠΕΡΗΧΟΓΡΑΦΗΜΑ ΚΑΙ ΑΝΑΛΟΓΑ ΜΕ ΤΑ ΕΥΡΗΜΑΤΑ ΣΕ ΠΕΡΑΙΤΕΡΩ ΧΕΙΡΟΥΡΓΙΚΗ ΔΙΕΡΕΥΝΗΣΗ. ΑΠΟ ΤΙΣ 1500 ΓΥΝΑΙΚΕΣ, 18 ΕΙΧΑΝ CA-125 > 35 U/ML ΑΠΟ ΤΙΣ ΟΠΟΙΕΣ ΟΙ 12 ΕΙΧΑΝ ΑΡΝΗΤΙΚΗ. ΑΠΟ ΤΙΣ 180 ΓΥΝΑΙΚΕΣ ΠΟΥ ΕΚΑΝΑΝ ΥΠΕΡΗΧΟΓΡΑΦΗΜΑ ΟΙ 16 ΕΙΧΑΝ ΘΕΤΙΚΟ ΚΑΙ ΟΙ 165 ΕΙΧΑΝ CA-125 > 35 U/ML. ΜΕΤΑ ΤΗΝ ΟΛΟΚΛΗΡΩΣΗ ΤΟΥ ΕΛΕΓΧΟΥ ΚΑΙ ΜΕ ΤΗΝ ΧΕΙΡΟΥΡΓΙΚΗ ΔΙΕΡΕΥΝΗΣΗ 15 ΓΥΝΑΙΚΩΝ, ΑΝΙΧΝΕΥΘΗΚΑΝ ΜΙΑ ΠΕΡΙΠΤΩΣΗ ΟΡΩΔΟΥΣ ΚΥΣΤΑΔΕΝΟΚΑΡΚΙΝΩΜΑΤΟΣ ΩΟΘΗΚΗΣ ΣΤΑΔΙΟΥ ΙΑ, ΜΙΑ ΠΕΡΙΠΤΩΣΗ ΟΓΚΟΥ ΩΟΘΗΚΗΣ ΟΡΙΑΚΗΣ ΚΑΚΟΗΘΕΙΑΣ ΣΤΑΔΙΟΥ ΙΑ ΚΑΙ ΜΙΑ ΠΕΡΙΠΤΩΣΗ ΜΕΤΑΣΤΑΤΙΚΟΥ ΚΑΡΚΙΝΩΜΑΤΟΣ ΩΟΘΗΚΗΣ.
Ο ρόλος της ηχοκαρδιογραφίας στη διάγνωση και θεραπευτική αντιμετώπιση της σηπτικής ενδοκαρδίτιδας
Authors: Πέτσας Ανδρέας
Published: January 2014

Στην κλινική αυτή εργασία διερευνήθηκε ό ρόλος της Ηχοκαρδιογραφίας στην αξιολόγηση ασθενών με σηπτική ενδοκαρδίτιδα. Από την ανάλυση των αποτελεσμάτων προκύπτουν τα ακόλουθα συμπεράσματα: 1. Η ηχοκαρδιογραφία είναι σε θέση, στις σοβαρές ιδίως περιπτώσεις, να επικυρώσει τη διάγνωση της σηπτικής ενδοκαρδίτιδας με την αποκάλυψη των βαλβιδικών εκβλαστήσεων. 2. Με βάση τα ηχοκαρδιογραφικά ευρήματα είναι δυνατή σε αρκετές περιπτώσεις η διαπίστωση της ανατομικής φύσεως της βαλβιδικής βλάβης. 3. Η ηχοκαρδιογραφική μελέτη συμβάλλει στην αξιολόγηση των αιμοδυναμικών διαταραχών και του βαθμού επιβαρύνσεως της αριστερής κοιλίας. Με βάση τα πιο πάνω δεδομένα μπορεί να λεχθεί ότι ή Ηχοκαρδιογραφία παρέχει σημαντική βοήθεια στον κλινικό ιατρό για τη διάγνωση και την ορθή θεραπευτική αντιμετώπιση της σηπτικής ενδοκαρδίτιδας και των επιπλοκών της.
ΣΥΜΒΟΛΗ ΣΤΗ ΔΙΕΡΕΥΝΗΣΗ ΤΗΣ ΑΙΜΟΜΙΚΤΙΚΗΣ ΣΧΕΣΗΣ ΜΕΤΑΞΥ ΠΑΤΕΡΑ-ΚΟΡΗΣ
Authors: Αρτινοπούλου Βασιλική
Published: January 2014

Η ΔΙΑΤΡΙΒΗ ΠΕΡΙΛΑΜΒΑΝΕΙ: Α) ΤΙΣ ΘΕΩΡΗΤΙΚΕΣ ΔΙΑΣΤΑΣΕΙΣ ΤΟΥ ΘΕΜΑΤΟΣ ΚΑΙ Β) ΜΙΑ ΠΡΩΤΗ ΕΡΕΥΝΗΤΙΚΗ ΠΡΟΣΕΓΓΙΣΗ ΤΗΣ ΑΙΜΟΜΙΞΙΑΣ ΣΤΑ ΠΛΑΙΣΙΑ ΤΗΣ ΣΥΓΧΡΟΝΗΣ ΕΛΛΗΝΙΚΗΣ ΚΟΙΝΩΝΙΑΣ. ΣΥΓΚΕΚΡΙΜΕΝΑ ΣΤΟ ΠΡΩΤΟ ΜΕΡΟΣ, ΕΠΙΧΕΙΡΕΙΤΑΙ ΜΙΑ ΚΡΙΤΙΚΗ ΕΠΕΞΕΡΓΑΣΙΑ ΚΑΙ ΚΑΤΗΓΟΡΙΟΠΟΙΗΣΗ ΤΩΝ ΘΕΩΡΗΤΙΚΩΝ ΠΡΟΣΕΓΓΙΣΕΩΝ ΠΟΥ ΑΦΟΡΟΥΝ: 1) ΤΟ ΤΑΜΠΟΥ ΤΗΣ ΑΙΜΟΜΙΞΙΑΣ ΩΣ ΘΕΜΕΛΙΑΚΟ ΣΤΟΙΧΕΙΟ ΤΗΣ ΚΟΙΝΩΝΙΚΗΣ ΟΡΓΑΝΩΣΗΣ, ΤΗΣ ΟΙΚΟΓΕΝΕΙΑΣ ΚΑΙ ΤΗΣ ΔΟΜΗΣΗΣ ΤΗΣ ΠΡΟΣΩΠΙΚΟΤΗΤΑΣ, 2) ΤΙΣ ΑΙΤΙΟΛΟΓΙΚΕΣ ΠΡΟΣΕΓΓΙΣΕΙΣ ΤΗΣ ΑΙΜΟΜΙΚΤΙΚΗΣ ΠΡΑΚΤΙΚΗΣ, ΜΕ ΙΔΙΑΙΤΕΡΗ ΕΜΦΑΣΗ ΣΤΙΣ ΠΡΟΣΕΓΓΙΣΕΙΣ ΤΗΣ ΕΝΔΟ-ΟΙΚΟΓΕΝΕΙΑΚΗΣ ΒΙΑΣ ΩΣ ΚΟΙΝΩΝΙΚΟΥ ΦΑΙΝΟΜΕΝΟΥ, ΚΑΙ 3) ΤΟΥΣ ΠΡΟΣΔΙΟΡΙΣΤΙΚΟΥΣ ΠΑΡΑΓΟΝΤΕΣ ΤΗΣ ΔΙΑΜΟΡΦΩΣΗΣ ΤΩΝ ΑΙΜΟΜΙΚΤΙΚΩΝ ΚΑΤΑΣΤΑΣΕΩΝ (ΟΙ ΟΠΟΙΕΣ ΔΙΑΚΡΙΝΟΝΤΑΙ ΣΕ ΠΡΟ-ΑΙΜΟΜΙΚΤΙΚΕΣ, ΚΥΡΙΩΣ ΑΙΜΟΜΙΚΤΙΚΕΣ ΚΑΙ ΜΕΤΑ-ΑΙΜΟΜΙΚΤΙΚΕΣ). ΤΟ ΔΕΥΤΕΡΟ ΜΕΡΟΣ ΤΗΣ ΔΙΑΤΡΙΒΗΣ ΠΕΡΙΛΑΜΒΑΝΕΙ ΤΗΝ ΠΟΙΟΤΙΚΗ ΕΡΕΥΝΑ ΣΕ ΕΞΑΝΤΛΗΤΙΚΟ ΔΕΙΓΜΑ ΠΕΡΙΠΤΩΣΕΩΝ ΑΙΜΟΜΙΞΙΑΣ ΠΟΥ ΑΠΟΚΑΛΥΦΘΗΚΑΝ ΤΟΣΟ ΣΤΑ ΠΛΑΙΣΙΑ ΤΟΥ ΣΥΣΤΗΜΑΤΟΣ ΑΠΟΝΟΜΗΣ ΤΗΣ ΠΟΙΝΙΚΗΣ ΔΙΚΑΙΟΣΥΝΗΣ, ΟΣΟ ΚΑΙ ΤΩΝ ΚΟΙΝΩΝΙΚΩΝ-ΣΧΕΤΙΚΩΝ ΜΕ ΤΗΝ ΠΡΟΣΤΑΣΙΑ ΤΩΝ ΠΑΙΔΙΩΝ-ΦΟΡΕΩΝ ΚΑΙ ΥΠΗΡΕΣΙΩΝ, ΓΙΑ ΤΗ ΔΕΚΑΕΤΙΑ 1981-1991. ΤΑ ΑΠΟΤΕΛΕΣΜΑΤΑ ΤΗΣ ΕΡΕΥΝΑΣ ΑΠΟΤΥΠΩΝΟΥΝ - ΜΕΤΑΞΥ ΑΛΛΩΝ - ΤΗ ΦΑΙΝΟΜΕΝΟΛΟΓΙΑ ΤΗΣ ΑΙΜΟΜΙΚΤΙΚΗΣ ΟΙΚΟΓΕΝΕΙΑΣ ΚΑΙ ΤΙΣ ΑΙΜΟΜΙΚΤΙΚΕΣ ΚΑΤΑΣΤΑΣΕΙΣ, ΤΟΣΟ ΠΡΙΝ ΟΣΟ ΚΑΙ ΜΕΤΑ ΑΠΟ ΤΗΝ ΠΑΡΕΜΒΑΣΗ ΤΟΥ ΕΠΙΣΗΜΟΥΚΟΙΝΩΝΙΚΟΥ ΕΛΕΓΧΟΥ.
ΑΝΑΠΑΡΑΣΤΑΣΗ ΧΩΡΙΚΗΣ ΓΝΩΣΗΣ ΒΑΣΙΣΜΕΝΗ ΣΕ ΣΧΕΣΕΙΣ
Authors: Παπαδιάς Δημήτριος
Published: January 2014

ΔΙΑΦΟΡΑ ΣΧΕΣΙΟΚΕΝΤΡΙΚΑ ΣΥΣΤΗΜΑΤΑ, ΠΟΥ ΑΠΟΒΛΕΠΟΥΝ ΣΤΗΝ ΠΟΙΟΤΙΚΗ ΑΝΑΠΑΡΑΣΤΑΣΗ ΚΑΙΕΠΕΞΕΡΓΑΣΙΑ ΧΩΡΙΚΩΝ ΣΧΕΣΕΩΝ, ΕΧΟΥΝ ΑΝΑΠΤΥΧΘΕΙ ΣΕ ΠΟΛΥΑΡΙΘΜΑ ΠΕΔΙΑ ΕΦΑΡΜΟΓΩΝ. ΣΕ ΑΥΤΗ ΤΗ ΔΙΑΤΡΙΒΗ ΠΕΡΙΓΡΑΦΟΥΜΕ ΤΗΝ ΠΟΙΟΤΙΚΗ ΑΝΑΠΑΡΑΣΤΑΣΗ ΧΩΡΙΚΗΣ ΓΝΩΣΗΣ, ΣΥΓΚΡΙΝΟΥΜΕ ΤΙΣ ΑΝΑΠΑΡΑΣΤΑΤΙΚΕΣ ΙΔΙΟΤΗΤΕΣ ΤΩΝ ΔΙΑΦΟΡΕΤΙΚΩΝ ΣΥΣΤΗΜΑΤΩΝ ΚΑΙ ΣΚΙΑΓΡΑΦΟΥΜΕ ΤΙΣ ΥΠΟΛΟΓΙΣΤΙΚΕΣ ΔΙΕΡΓΑΣΙΕΣ ΠΟΥ ΕΜΠΛΕΚΟΝΤΑΙ ΣΤΗ ΣΧΕΣΙΟΚΕΝΤΡΙΚΗ ΕΠΕΞΕΡΓΑΣΙΑ ΠΛΗΡΟΦΟΡΙΑΣ. Η ΔΙΑΤΡΙΒΗ ΕΠΙΣΗΣ ΠΡΟΤΕΙΝΕΙ ΤΟΥΣ ΣΥΜΒΟΛΙΚΟΥΣ ΧΩΡΙΚΟΥΣ ΔΕΙΚΤΕΣ, ΣΧΕΣΙΟΚΕΝΤΡΙΚΕΣ ΔΟΜΕΣ ΟΙ ΟΠΟΙΕΣ ΣΥΝΔΙΑΖΟΥΝ ΔΙΑΦΟΡΕΣ ΙΔΕΕΣ ΣΤΗΝ ΑΝΑΠΑΡΑΣΤΑΣΗ ΧΩΡΙΚΗΣ ΓΝΩΣΗΣ. ΕΝΑΣ ΣΥΜΒΟΛΙΚΟΣ ΧΩΡΙΚΟΣ ΔΕΙΚΤΗΣ ΕΙΝΑΙ ΕΝΑΣ ΠΙΝΑΚΑΣ ΠΟΥ ΔΙΑΤΗΡΕΙ ΜΟΝΟ ΕΝΑ ΣΥΝΟΛΟ ΧΩΡΙΚΩΝ ΣΧΕΣΕΩΝ ΜΕΤΑΞΥ ΞΕΧΩΡΙΣΤΩΝ ΑΝΤΙΚΕΙΜΕΝΩΝ ΜΙΑΣ ΕΙΚΟΝΑΣ, ΤΟ ΟΠΟΙΟ ΟΝΟΜΑΖΕΤΑΙ ΧΩΡΟΣ ΜΟΝΤΕΛΟΠΟΙΗΣΗΣ Ο ΧΩΡΙΚΟΣ ΔΕΙΚΤΗΣ ΑΠΟΡΡΙΠΤΕΙ ΠΛΗΡΟΦΟΡΙΑ, ΟΠΩΣ ΤΟ ΣΧΗΜΑ ΚΑΙ ΤΟ ΜΕΓΕΘΟΣ ΤΩΝ ΑΝΤΙΚΕΙΜΕΝΩΝ, ΚΑΙ ΑΣΧΕΤΕΣ ΧΩΡΙΚΕΣ ΣΧΕΣΕΙΣ. Η ΚΑΤΑΣΚΕΥΗ ΕΝΟΣ ΣΥΜΒΟΛΙΚΟΥ ΧΩΡΙΚΟΥ ΔΕΙΚΤΗ ΑΠΟ ΜΙΑ ΕΙΚΟΝΑ ΜΠΟΡΕΙ ΝΑ ΘΕΩΡΗΘΕΙ ΣΑΝ ΕΝΑΣ ΜΕΤΑΣΧΗΜΑΤΙΣΜΟΣ ΠΟΥ ΔΙΑΤΗΡΕΙ ΜΟΝΟ ΕΝΑ ΣΥΝΟΛΟ ΑΝΤΙΠΡΟΣΩΠΕΥΤΙΚΩΝ ΣΗΜΕΙΩΝ ΤΑ ΟΠΟΙΑ ΧΡΕΙΑΖΟΝΤΑΙ ΓΙΑ ΤΟΝ ΟΡΙΣΜΟ ΤΩΝ ΣΧΕΣΕΩΝ ΤΟΥ ΧΩΡΟΥ ΜΟΝΤΕΛΟΠΟΙΗΣΗΣ. ΔΙΑΤΗΡΩΝΤΑΣ ΤΗ ΣΧΕΤΙΚΗ ΔΙΑΤΑΞΗ ΤΩΝ ΑΝΤΙΠΡΟΣΩΠΕΥΤΙΚΩΝ ΣΗΜΕΙΩΝ ΣΤΟΥΣ ΣΥΜΒΟΛΙΚΟΥΣ ΧΩΡΙΚΟΥΣ ΔΕΙΚΤΕΣ ΚΑΙ ΑΠΟΡΡΙΠΤΟΝΤΑΣ ΟΛΑ ΤΑ ΑΛΛΑ ΣΗΜΕΙΑ, ΕΧΟΥΜΕ ΑΡΚΕΤΗΠΛΗΡΟΦΟΡΙΑ ΓΙΑ ΝΑ ΑΠΑΝΤΗΣΟΥΜΕ ΕΡΩΤΗΣΕΙΣ ΣΧΕΤΙΚΕΣ ΜΕ ΤΙΣ ΣΧΕΣΕΙΣ ΤΟΥ ΧΩΡΟΥ ΜΟΝΤΕΛΟΠΟΙΗΣΗΣ ΧΩΡΙΣ ΤΗΝ ΑΝΑΓΚΗ ΠΡΟΣΒΑΣΗΣ ΣΤΗΝ ΑΡΧΙΚΗ ΕΙΚΟΝΑ Η ΣΕ ΜΙΑ ΒΑΣΗ ΔΕΔΟΜΕΝΩΝ ΑΝΤΙΚΕΙΜΕΝΩΝ.
ΟΙ ΕΠΙΦΛΟΙΟΙ ΛΕΙΧΗΝΕΣ ΤΩΝ ΔΡΥΟΣΥΣΤΑΔΩΝ QUERCUS SPP. ΒΙΟΔΕΙΚΤΕΣ - ΒΙΟΜΕΤΡΗΤΕΣ ΤΗΣ ΑΤΜΟΣΦΑΙΡΙΚΗΣ ΡΥΠΑΝΣΗΣ (ΜΕΓΑΛΟΠΟΛΗ - ΑΡΚΑΔΙΑ)
Authors: Καρανδεινού-Ρήγα Αντωνία
Published: January 2014

ΚΑΤΑΓΡΑΦΗ ΤΗΣ ΕΠΙΦΛΟΙΑΣ ΛΕΙΧΗΝΟΧΛΩΡΙΔΑΣ ΤΩΝ QUERCUS SPP. ΣΤΗΝ ΠΕΔΙΑΔΑ ΜΕΓΑΛΟΠΟΛΗΣ ΑΡΚΑΔΙΑΣ ΚΑΙ ΑΝΑΓΝΩΡΙΣΗ ΛΕΙΧΗΝΟΚΟΙΝΩΝΙΩΝ. ΕΚΤΙΜΗΣΗ ΤΗΣ ΑΤΜΟΣΦΑΙΡΙΚΗΣ ΡΥΠΑΝΣΗΣ ΑΠΟ ΤΟΝ Α.Η.Σ. (Δ.Ε.Η) ΧΡΗΣΙΜΟΠΟΙΩΝΤΑΣ ΩΣ ΒΙΟΔΕΙΚΤΕΣ - ΒΙΟΜΕΤΡΗΤΕΣ ΤΟΥΣ ΛΕΙΧΗΝΕΣ ANAPTYCHIA CILIARIS, RAMALINA FARINACEA ΚΑΙ LOBARIA PULMONARIA, ΣΤΟΥΣΟΠΟΙΟΥΣ ΠΡΟΣΔΙΟΡΙΣΘΗΚΑΝ ΟΛΙΚΟ ΘΕΙΟ, ΟΛΙΚΟ ΑΖΩΤΟ, ΒΑΡΙΑ ΜΕΤΑΛΛΑ, ΟΛΙΚΕΣ ΠΡΩΤΕΙΝΕΣ, ΑΝΑΓΩΓΙΚΑ ΣΑΚΧΑΡΑ, Ο ΛΟΓΟΣ: ΧΛΩΡΟΦΥΛΛΗ /ΦΑΙΟΦΥΤΙΝΗ ΚΑΙ ΤΟ PH, ΣΕ 22 ΣΤΑΘΜΟΥΣ, ΣΕ ΔΙΑΦΟΡΕΣ ΑΠΟΣΤΑΣΕΙΣ ΑΠΟ ΤΟΝ Α.Η.Σ. ΚΑΤΕΓΡΑΦΗΣΑΝ 51 ΕΙΔΗ ΛΕΙΧΗΝΩΝ ΚΑΙ ΑΝΑΓΝΩΡΙΣΘΗΚΑΝ ΤΡΕΙΣ ΛΕΙΧΗΝΟΚΟΙΝΩΝΙΕΣ. ΟΙ ΣΥΓΚΕΝΤΡΩΣΕΙΣ ΟΛΙΚΟΥ ΘΕΙΟΥ, ΑΖΩΤΟΥ ΚΑΙ ΟΡΙΣΜΕΝΩΝ ΜΕΤΑΛΛΩΝ ΕΔΕΙΞΑΝ ΑΡΝΗΤΙΚΗ ΣΥΣΧΕΤΙΣΗ ΜΕ ΤΗΝ ΑΠΟΣΤΑΣΗ ΑΠΟ ΤΟΝ Α.Η.Σ ΚΑΙ ΘΕΤΙΚΗ ΣΥΣΧΕΤΙΣΗ ΜΕ ΤΟ ΥΨΟΜΕΤΡΟ ΤΟΥ ΣΤΑΘΜΟΥ. (ΠΕΡΙΚΟΠΗ ΠΕΡΙΛΗΨΗΣ)
ΜΕΛΕΤΗ ΤΗΣ ΔΡΑΣΤΙΚΟΤΗΤΑΣ ΓΛΥΚΟΛΥΤΙΚΩΝ ΕΝΖΥΜΩΝ ΚΑΤΑ ΤΗΝ ΕΞΑΛΛΑΓΗ ΚΥΤΤΑΡΩΝ ΜΕ ΤΟ ΟΓΚΟΓΟΝΙΔΙΟ T24-H-RAS
Authors: Λιλόγλου Τριαντάφυλλος
Published: January 2014

ΣΤΟΧΟΣ ΤΗΣ ΠΑΡΟΥΣΑΣ ΔΙΑΤΡΙΒΗΣ ΗΤΑΝ Η ΜΕΛΕΤΗ ΤΗΣ ΕΠΙΔΡΑΣΗΣ ΤΟΥ ΟΓΚΟΝΙΔΙΟΥ H-RAS,ΤΟ ΟΠΟΙΟ ΒΡΙΣΚΕΤΑΙ ΣΕ ΠΟΛΛΟΥΣ ΤΥΠΟΥΣ ΚΑΡΚΙΝΟΥ ΤΟΥ ΑΝΘΡΩΠΟΥ, ΣΤΗ ΓΛΥΚΟΛΥΣΗ, Η ΟΠΟΙΑ ΕΙΝΑΙ ΤΟ ΒΑΣΙΚΟ ΕΝΕΡΓΕΙΑΚΟ ΜΟΝΟΠΑΤΙ ΤΩΝ ΚΑΡΚΙΝΙΚΩΝ ΚΥΤΤΑΡΩΝ. ΚΑΤΑΣΚΕΥΑΣΤΗΚΑΝ ΚΥΤΤΑΡΙΚΕΣ ΣΕΙΡΕΣ ΙΝΟΒΛΑΣΤΩΝ ΚΑΙ ΕΠΙΘΗΛΙΑΚΩΝ ΚΥΤΤΑΡΩΝ ΑΡΟΥΡΑΙΟΥ ΣΤΙΣΟΠΟΙΕΣ ΕΧΟΥΜΕ ΤΗ ΔΥΝΑΤΟΤΗΤΑ ΝΑ ΡΥΘΜΙΖΟΥΜΕ ΕΞΩΓΕΝΩΣ ΤΗΝ ΕΚΦΡΑΣΗ ΤΟΥ ΓΟΝΙΔΙΟΥ T24-H-RAS ΠΟΥ ΕΙΣΗΧΘΗ ΜΕ ΕΠΙΜΟΛΥΝΣΗ ΣΤΑ ΚΥΤΤΑΡΑ ΑΥΤΑ. ΒΡΕΘΗΚΕ ΟΤΙ ΥΠΕΡΕΚΦΡΑΣΗ ΤΟΥ H-RAS ΠΡΟΚΑΛΕΙ ΕΝΕΡΓΟΠΟΙΗΣΗ ΤΩΝ ΕΝΔΥΜΩΝ ΦΩΣΦΟΓΛΥΚΕΡΙΝΙΚΗ ΚΙΝΑΣΗ, ΕΝΟΛΑΣΗ ΚΑΙ ΠΥΡΟΣΤΑΦΙΛΙΚΗ ΚΙΝΑΣΗ ΣΤΟΥΣ ΙΝΟΒΛΑΣΤΕΣ ΑΛΛΑ ΟΧΙ ΣΤΑ ΕΠΙΘΗΛΙΑΚΑ ΚΥΤΤΑΡΑ. Η ΕΝΕΡΓΟΠΟΙΗΣΗ ΑΥΤΗ ΔΕ, ΔΕΝ ΜΕΤΑΦΡΑΖΕΤΑΙ ΣΕ ΑΥΞΗΣΗ ΤΟΥ ΣΥΝΟΛΙΚΟΥ ΡΥΘΜΟΥΓΛΥΚΟΛΥΣΗΣ, ΑΛΛΑ ΜΑΛΛΟΝ ΑΦΟΡΑ ΜΗ ΓΛΥΚΟΛΥΤΙΚΕΣ ΛΕΙΤΟΥΡΓΙΕΣ ΤΩΝ ΑΝΑΦΕΡΘΕΝΤΩΝΕΝΔΥΜΩΝ.
Η ΔΕΗ. ΤΟ ΕΝΙΑΙΟ ΠΡΟΓΡΑΜΜΑ ΠΡΟΜΗΘΕΙΩΝ ΚΑΙ Η ΕΚΒΙΟΜΗΧΑΝΙΣΗ ΤΗΣ ΧΩΡΑΣ (1970-85)
Authors: Μπελεγρή-Ρομπόλη Αθηνά-Ανδριάνα
Published: January 2014

Η ΔΙΑΤΡΙΒΗ ΑΥΤΗ ΕΠΙΧΕΙΡΕΙ ΝΑ ΑΠΑΝΤΗΣΕΙ ΣΤΟ ΕΡΩΤΗΜΑ ΑΝ Ο ΚΥΡΙΟΣ ΔΙΑΧΡΟΝΙΚΟΣ ΣΤΟΧΟΣ (1970-85) ΤΟΥ ΕΝΙΑΙΟΥ ΠΡΟΓΡΑΜΜΑΤΟΣ ΠΡΟΜΗΘΕΙΩΝ (ΕΠΠ) ΠΟΥ ΗΤΑΝ Η ΕΝΙΣΧΥΣΗ ΤΗΣ ΕΛΛΗΝΙΚΗΣ ΒΙΟΜΗΧΑΝΙΑΣ, ΠΡΑΓΜΑΤΟΠΟΙΗΘΗΚΕ. ΤΟ ΔΕΙΓΜΑ ΤΟΥ ΕΝΙΑΙΟΥ ΠΡΟΓΡΑΜΜΑΤΟΣ ΠΡΟΜΗΘΕΙΩΝ ΤΗΣ ΔΕΗ, ΤΗΝ ΠΕΡΙΟΔΟ 1970-85, ΧΡΗΣΙΜΟΠΟΙΗΘΗΚΕ ΣΑΝ ΠΕΡΙΠΤΩΣΗ ΜΕΛΕΤΗΣ ΓΙΑ ΤΗΝ ΑΞΙΟΛΟΓΗΣΗ ΤΟΥ ΒΑΘΜΟΥ ΕΠΑΛΗΘΕΥΣΗΣ ΤΟΥ ΠΙΟ ΠΑΝΩ ΣΤΟΧΟΥ. Η ΑΞΙΟΛΟΓΗΣΗ ΤΗΣ ΣΥΜΒΟΛΗΣ ΤΟΥ ΕΠΠ/ΔΕΗ 70-85 ΑΝΑΦΕΡΕΤΑΙ ΣΤΟΥΣ ΕΞΗΣ ΣΥΓΚΕΚΡΙΜΕΝΟΥΣ ΣΤΟΧΟΥΣ ΤΗΣ ΒΙΟΜΗΧΑΝΙΚΗΣ ΠΟΛΙΤΙΚΗΣ ΤΗΝ ΠΑΡΑΠΑΝΩ ΠΕΡΙΟΔΟ: Α) ΣΤΗΝ ΜΕΓΕΘΥΝΣΗ ΤΟΥ ΠΡΟΙΟΝΤΟΣ ΤΩΝ ΚΛΑΔΩΝ ΤΟΥ ΕΠΠ/ΔΕΗ 70-85. Β) ΣΤΗΝ ΑΥΞΗΣΗ ΤΟΥ ΒΑΘΜΟΥ ΚΑΘΕΤΟΠΟΙΗΣΗΣ ΤΩΝ ΚΛΑΔΩΝ ΤΟΥ ΕΠΠ/ΔΕΗ 70-85. Γ) ΣΤΗΝ ΑΥΞΗΣΗ ΤΗΣ ΑΝΤΑΓΩΝΙΣΤΙΚΟΤΗΤΑΣ ΤΩΝ ΚΛΑΔΩΝ ΤΟΥ ΕΠΠ/ΔΕΗ 70-85. Δ) ΣΤΗΝ ΥΠΟΚΑΤΑΣΤΑΣΗ ΤΩΝ ΕΙΣΑΓΩΓΩΝ ΣΤΟΥΣ ΚΛΑΔΟΥΣ ΤΟΥ ΕΠΠ/ΔΕΗ 70-85. ΒΑΣΙΚΟ ΑΝΑΛΥΤΙΚΟ ΕΡΓΑΛΕΙΟ ΤΗΣ ΔΙΑΤΡΙΒΗΣ ΕΙΝΑΙ ΤΟ ΑΝΟΙΚΤΟ ΥΠΟΔΕΙΓΜΑ ΕΙΣΡΟΩΝ /ΕΚΡΟΩΝ, ΤΟΥ ΟΠΟΙΟΥ ΤΟ ΤΕΤΑΡΤΗΜΟΡΙΟ ΤΗΣ ΤΕΛΙΚΗΣ ΖΗΤΗΣΗΣ ΟΡΙΖΕΤΑΙ ΜΟΝΟ ΑΠΟ ΤΟ ΕΠΠ/ΔΕΗ 70-85. ΕΙΔΙΚΟΤΕΡΑ, Η ΕΝΣΩΜΑΤΩΣΗ ΤΟΥ ΥΠΟΔΕΙΓΜΑΤΟΣ ΕΙΣΡΟΩΝ/ΕΚΡΟΩΝ ΣΤΟ ΜΑΚΡΟΟΙΚΟΝΟΜΙΚΟ ΥΠΟΔΕΙΓΜΑ ΚΑΙ Η ΠΡΟΣΑΡΜΟΓΗ ΤΟΥ ΣΤΟ ΔΕΙΓΜΑ ΤΟΥ ΕΠΠ/ΔΕΗ 70-85 ΜΑΣ ΟΔΗΓΗΣΕ ΣΤΟ ΣΧΕΔΙΑΣΜΟ ΑΝΟΙΚΤΟΥ ΣΤΑΤΙΚΟΥ ΥΠΟΔΕΙΓΜΑΤΟΣ ΕΙΣΡΟΩΝ /ΕΚΡΟΩΝ. ΤΟ ΥΠΟΔΕΙΓΜΑΠΟΥ ΣΧΕΔΙΑΣΤΗΚΕ ΕΙΝΑΙ ΚΑΤΑΛΛΗΛΟ ΓΙΑ ΤΗΝ ΑΞΙΟΛΟΓΗΣΗ ΤΗΣ ΣΥΜΒΟΛΗΣ ΤΟΥ ΕΠΠ/ΔΕΗ 70-85 ΣΤΗ ΔΙΑΜΟΡΦΩΣΗ ΤΩΝ ΠΙΟ ΠΑΝΩ ΣΤΟΧΩΝ ΤΗΣ ΒΙΟΜΗΧΑΝΙΚΗΣ ΠΟΛΙΤΙΚΗΣ. ΑΠΟ ΤΗΝ ΕΦΑΡΜΟΓΗ ΤΟΥ ΥΠΟΔΕΙΓΜΑΤΟΣ ΠΡΟΚΥΠΤΕΙ ΕΝΑΣ ΑΡΙΘΜΟΣ ΚΡΙΣΙΜΩΝ ΣΥΜΠΕΡΑΣΜΑΤΩΝ ΠΟΥ ΜΑΣ ΟΔΗΓΟΥΝ ΣΤΗ ΔΙΑΠΙΣΤΩΣΗ ΟΤΙ Η ΣΥΜΒΟΛΗ ΤΟΥ ΕΠΠ/ΔΕΗ 70-85 ΣΤΗΝ ΕΚΒΙΟΜΗΧΑΝΙΣΗ ΤΗΣ ΧΩΡΑΣ ΥΠΗΡΞΕ ΠΕΡΙΟΡΙΣΜΕΝΗΣ ΕΝΤΑΣΗΣ ΚΑΙ ΕΚΤΑΣΗΣ. (ΠΕΡΙΚΟΠΗ ΠΕΡΙΛΗΨΗΣ)
ΕΦΑΡΜΟΓΗ ΔΙΑΦΟΡΩΝ ΔΙΑΓΝΩΣΤΙΚΩΝ ΜΕΘΟΔΩΝ (ΤΡΙΧΟΡΡΙΖΟΓΡΑΜΜΑ, ΕΠΙΦΑΝΕΙΑΚΗ ΒΙΟΨΙΑ ΠΕΡΙΤΡΙΧΙΟΥ, ΕΞΕΤΑΣΗ ΣΤΕΛΕΧΟΥΣ, ΜΕΤΡΗΣΗ ΔΥΝΑΜΗΣ ΠΡΟΣΦΥΣΗΣ, ΒΙΟΨΙΕΣ ΔΕΡΜΑΤΟΣ) ΣΤΗ ΔΙΑΓΝΩΣΗ, ΠΡΟΓΝΩΣΗ, ΠΑΡΑΚΟΛΟΥΘΗΣΗ ΚΑΙ ΕΡΕΥΝΑ ΟΛΩΝ ΤΩΝ ΠΑΘΗΣΕΩΝ ΤΡΙΧΩΤΟΥ ΤΗΣ ΚΕΦΑΛΗΣ
Authors: Ζωάννου Άννα
Published: January 2014

ΣΤΗΝ ΕΡΓΑΣΙΑ ΑΥΤΗ ΜΕΛΕΤΗΘΗΚΑΝ ΔΙΑΦΟΡΟΙ ΜΕΘΟΔΟΙ ΕΛΕΓΧΟΥ ΤΗΣ ΤΡΙΧΟΦΥΙΑΣ ΜΕ ΣΚΟΠΟ ΝΑ ΕΚΤΙΜΗΘΕΙ Η ΔΙΑΓΝΩΣΤΙΚΗ ΚΑΙ ΠΡΟΓΝΩΣΤΙΚΗ ΑΞΙΑ ΤΗΣ. Η ΜΕΛΕΤΗ ΠΡΑΓΜΑΤΟΠΟΙΗΘΗΚΕΣΤΗΝ ΚΛΙΝΙΚΗ ΤΩΝ ΔΕΡΜΑΤΙΚΩΝ ΚΑΙ ΑΦΡΟΔΙΣΙΩΝ ΝΟΣΩΝ ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝΥΠΟ ΤΗΝ ΔΙΕΥΘΥΝΣΗ ΤΟΥ ΑΝΑΠΛΗΡΩΤΗ ΚΑΘΗΓΗΤΗ ΚΥΡΙΟΥ ΙΩΑΝΝΗ ΧΑΤΖΗ. ΤΟ ΥΛΙΚΟ ΤΗΣ ΜΕΛΕΤΗΣ ΑΠΕΤΕΛΕΣΑΝ ΔΕΙΓΜΑΤΑ ΤΡΙΧΩΝ ΚΑΙ ΒΙΟΨΙΩΝ ΔΕΡΜΑΤΟΣ ΠΡΟΕΡΧΟΜΕΝΟ ΑΠΟ 143 ΣΥΝΟΛΙΚΑ ΑΣΘΕΝΕΙΣ, ΠΑΣΧΟΝΤΕΣ ΑΠΟ ΔΙΑΦΟΡΕΣ ΠΑΘΗΣΕΙΣ ΤΟΥ ΤΡΙΧΩΤΟΥ ΤΗΣ ΚΕΦΑΛΗΣ. ΟΙ ΜΕΘΟΔΟΙ ΠΟΥ ΧΡΗΣΙΜΟΠΟΙΗΘΗΚΑΝ ΚΑΙ ΠΟΥ ΑΠΕΤΕΛΕΣΑΝ ΑΝΤΙΚΕΙΜΕΝΟ ΕΛΕΓΧΟΥ ΗΤΑΝ: 1) Η ΜΕΘΟΔΟΣ ΤΟΥ ΤΡΙΧΟΡΙΖΟΓΡΑΜΜΑΤΟΣ, 2) Η ΜΕΘΟΔΟΣ ΕΞΕΤΑΣΗΣ ΤΟΥ ΣΤΕΛΕΧΟΥΣ ΤΗΣ ΤΡΙΧΑΣ ΚΑΙ ΤΗΣ ΚΟΡΥΦΗΣ ΤΗΣ, 3) Η ΜΕΘΟΔΟΣ ΛΗΨΗΣ ΒΙΟΨΙΑΣ ΠΕΡΙΤΡΙΧΙΟΥ, 4) Η ΒΙΟΨΙΑ ΔΕΡΜΑΤΟΣ ΣΕ ΟΡΙΖΟΝΤΙΑ ΤΟΜΗ, 5) Η ΜΕΘΟΔΟΣ ΜΕΤΡΗΣΗΣ ΤΗΣ ΔΥΝΑΜΗΣ ΠΡΟΣΦΥΣΗΣ ΤΗΣ ΤΡΙΧΑΣ.